title: Joe Perry (snookerpelaaja)

text: Kausi 2009–2010 ei sujunut aivan odotetulla tavalla ranking-turnausten suhteen, sillä kauden päätteeksi Perry putosi 16 parhaan joukosta ranking-listalla. Parhaaksi saavutukseksi jäi Grand Prix -turnauksessa saavutettu neljännesfinaalisijoitus. Ottelun voitti lopulta turnauksen voittoon sekä vuoden 2010 maailmanmestaruuteen edennyt Neil Robertson erin 5–1. Muissa turnauksissa Perry hävisi viimeistään jo toisella kierroksella. Hän kuitenkin voitti sekaparien (mies ja nainen) maailmanmestaruuden 2010 Tatjana Vasiljevan kanssa.


title: Joe Perry (snookerpelaaja)

text: Vuonna 2015 Perry voitti ensimmäisen ranking-turnauksen kukistettuaan Mark Williamsin Bangkokin Players Championshipin finaalissa. Williams pääsi ottelussa 3 freimin johtoon, mutta Perry voitti seuraavat 4 freimiä vieden finaalin lukemin 4-3. Perry kuittasi voitostaan 100 000 puntaa.


title: Joe Perry (snookerpelaaja)

text: Uransa aikana Perry on tienannut turnauspalkkioina 1 539 016 puntaa.


title: Alba Patera

text: Alba Patera on valtava kilpitulivuori Marsissa, Tharsis-ylängön pohjoispuolella. Alba Patera on läpimitaltaan suunnattoman suuri, noin 1 600 kilometriä, ja se onkin pinta-alaltaan laajin tulivuori koko Aurinkokunnassa. Laajuudestaan huolimatta vuoren korkein huippu kohoaa vain 6 kilometrin korkeuteen. Alba Pateran loivat rinteet ovat täynnä pitkiä ja kapeita uomia, jotka viittaavat siihen, että tulivuoresta on purkautunut pitkän ajan kuluessa tavanomaista juoksevampaa laavaa.


title: Lucius Domitius Ahenobarbus (vuoden 16 eaa. konsuli)

text: Lucius Domitius Ahenobarbus (k. 25 jaa.) oli roomalainen sotilas ja poliitikko. Hän oli vuoden 16 eaa. konsuli. Hänen isänsä oli vuoden 54 eaa. konsuli Lucius Domitius Ahenobarbus.


text: Ahenobarbuksen kerrotaan olleen ylimielinen mies joka oli kiinnostunut kilpa-ajoista. Ollessaan ediili vuonna 22 eaa. Ahenobarbus onnistui loukkaamaan kensorina toiminutta Lucius Munatius Plancusta. Ahenobarbus oli naimisissa Marcus Antoniuksen ja Augustuksen siskon Octavian tyttären Antonian kanssa.


text: Ahenobarbus oli vuoden 16 eaa. konsuli ja vuonna 12 eaa. African maaherra. Vuosina 7 eaa. – 2 eaa. hän oli Illyrian maaherra. Tuolloin hän marssi Elballe ja toimi tämän jälkeen Germanian maaherrana.


title: Markku Sadelehto

text: Markku Sadelehto (s. 5. toukokuuta 1946 Kajaani) on suomalainen antologisti. Hänen toimituksiinsa kuuluu kymmeniä kauhu- ja fantasia-antologioita sekä näiden kirjallisuudenlajien klassikoiden kokoelmia.


title: Markku Sadelehto

text: Sadelehto kiinnostui fantastisesta kirjallisuudesta jo varhain. Ray Bradburyn "Marsin aikakirjat" teki häneen pysyvän vaikutuksen, kun hän luki sen 10-vuotiaana. Toinen vaikuttava kirja oli Bram Stokerin lyhentämä "Dracula" (suom. "Kammoittava kreivi"), jonka hän luki 12-vuotiaana. Lisäksi Sadelehto keräili Edgar Rice Burroughsin "Tarzan"-kirjoja sekä Outsiderin "Atorox"-sarjaa.


title: Markku Sadelehto

text: 1950- ja 60-lukujen taitteessa Sadelehto alkoi katsoa elokuvia järjestelmällisesti Kajaanin elokuvateattereissa, erityisesti Otavassa. Hän kirjasi kouluvihkoihin kaikki 60-luvulla näkemänsä elokuvat. "Filmihullu"-lehteä hän avusti vuosina 1969–73.


title: Markku Sadelehto

text: Keväällä 1969 Sadelehdosta tuli underground-lehti "Hihapuukon" avustaja. Hän oli mukana, kun lehti joutui oikeuteen epäsiveellisenä julkaisuna syyskuussa 1969. Oikeudenkäynnistä uutisoitiin laajasti kotimaisessa lehdistössä.


title: Markku Sadelehto

text: 1970-luvulla Sadelehto keskittyi kulttuuripolitiikkaan. Hän oli vuonna 1972 aloittaneen Kajaanin elokuvakerho ry:n perustajajäsen toimien sen hallituksessa 80-luvun lopulle saakka. Hän oli perustamassa Kajaanin Nuorta Voimaa ja jäsenenä kaupunginteatterin johtokunnassa. Lisäksi hän toimi kirjastolautakunnan varapuheenjohtajana, Suomen elokuvakerhojen liiton hallituksessa ja Suomen elokuvasäätiön neuvottelukunnan jäsenenä. Vuosina 1973–74 Sadelehto arvioi näytelmiä "Kansan Tahtoon" ja "Kansan Uutisiin".


title: Markku Sadelehto

text: Sadelehto perusti antikvariaatin vuonna 1987. Yrityksen kautta syntyi yhteys Kustannus Oy Jalavaan. Kustantajan ehdotus "Weird Tales" -lukemistossa ilmestyneiden pulp-tarinoiden antologian toimittamisesta kesäkuussa 1989 oli Sadelehdosta mitä houkuttelevin. Antologia "Outoja tarinoita 1" ilmestyi elokuussa 1990. Sadelehto oli julkaissut kuitenkin jo saman vuoden maaliskuussa Robert E. Howardin kertomuksia kokoelmassa "Conan ja demonit".


title: Markku Sadelehto

text: Kesällä 1992 Kustannus Oy Jalavan vetäjä Markku Jalava siirtyi WSOY:lle FAN-sarjan toimittajaksi ja Sadelehto lopetti antikvariaatin ryhtyen vapaaksi kirjantoimittajaksi. Hän toimitti FAN-sarjaan yhteensä 15 antologiaa ja kokoelmaa. Hänen viimeinen kirjansa WSOY:lle oli vuonna 1995 julkaistu "Paha vieras". Yli 600-sivuinen antologia sisältää valikoiman englantilaisen kauhukirjallisuuden klassikkoja ja on laajin Sadelehdon toimituksista.


title: Markku Sadelehto

text: Sadelehto avusti Tampereen Science Fiction Seura ry:n "Porttia" 80-luvun lopulta kirjoittaen lehteen kirja-arvioiden ohella useita artikkeleita niin kauhuelokuvien ohjaajista kuin fantasia- ja kauhukirjailijoistakin. Lehden elokuva-arvostelijana hän toimi vuosina 2002–2007 arvioiden satoja genre-elokuvia. Sadelehto on toimittanut seuran Portti-kirjat-sarjaan H. P. Lovecraftin, Ray Bradburyn ja Jack Vancen kertomuksien kokoelmat.


title: Markku Sadelehto

text: Vuonna 2010 Sadelehto toimitti Kustannus Oy Jalavalle kirjan "Mustan rannikon kuningatar ja muita Conan-kertomuksia", joka sisältää hänen 90-luvulla toimittamiensa Howard-kokoelmien kertomuksia, sekä Portti-kirjoille Howardin aiemmin suomentamattomia kertomuksia sisältävän "Zambebwein kuun".


title: Markku Sadelehto

text: Sadelehto palasi vuosien tauon jälkeen antologiaan, kun Kustannus Oy Jalava julkaisi vuonna 2013 valikoiman nimeltä "Lovecraftin lähteillä", jossa on Lovecraftin esikuvien ja hänen seuraajiensa novelleja. Sitä seurannut antologia "Wendigo ja muita yliluonnollisia kauhukertomuksia" sisältää yhdeksän novellia, joita Lovecraft kiitti kauhugenreä arvioivassa esseessään ”Yliluonnollinen kauhu kirjallisuudessa”.


title: Markku Sadelehto

text: Sadelehdon muu työ genrekirjallisuuden saralla liittyy Jalavan julkaisemiin H. P. Lovecraftin "Koottuihin teoksiin". Hän kirjoitti kuusiosaiseen sarjaan esipuheita ja jälkisanoja kuvaillen niissä 1900-luvun merkittävimmän kauhukirjailijan elämää, tuotantoa ja vaikutusta. Kuudenteen osaan "Hautakummun salaisuus sekä muita kertomuksia ja kirjoituksia" Sadelehto myös suomensi uudelleen esseen ”Yliluonnollinen kauhu kirjallisuudessa” ja valikoi siihen Lovecraftin "The Conservative" -lehdessä julkaisemia mielipidekirjoituksia.


title: Markku Sadelehto

text:
H. P. Lovecraft – Historiallinen seura valitsi Sadelehdon kunniajäsenekseen vuonna 2013. Sadelehdon mukaan häntä yhdistää Lovecraftiin mekanistiseksi materialismiksi kutsuttu elämänfilosofia.
Esipuhe ynnä novellit ”Kammottu talo” antologiasta "Outoja tarinoita 4", ”Arthur Jermyn” antologiasta "Haudantakaisia", ”Rotat seinissä” antologiasta "Outoja tarinoita 1" ja ”Hautaholvissa” antologiasta "Kauhupokkari 1".


title: Markku Sadelehto

text: Esipuhe


title: Markku Sadelehto

text: Esipuhe ynnä kokoelma "Alkemisti ja muita kertomuksia" sellaisenaan.


title: Markku Sadelehto

text: Esipuhe ynnä novelli Öinen meri antologiasta "Amerikkalaiset aaveet".


title: Markku Sadelehto

text: Esipuhe ynnä kolme novellia kokoelmasta "Vaeltaja unien portilla" ja Yigin lapset antologiasta "Outoja tarinoita 4".


title: Markku Sadelehto

text: Esipuhe ja Jälkisanat ynnä suomennokset Yliluonnollinen kauhu kirjallisuudessa ja Muutamia merkintöjä mitättömyydestä. Sivulla 340 virheellisesti mainitun artikkelin Huomioita kauhutarinoiden kirjoittamisesta suomentaja on Matti Rosvall.


title: Christoph Blocher

text: Christoph Wolfram Blocher (s. 11. lokakuuta 1940, Schaffhausen, Sveitsi) on saksankielinen sveitsiläinen poliitikko, teollisuusmies ja entinen liittoneuvoston jäsen. Koulutukseltaan hän on oikeustieteen tohtori. Vuoteen 2003 saakka hän toimi vuonna 1983 ostamansa kemianteollisuusyritys EMS-Chemien toimitusjohtajana ja kohosi omistuksellaan miljardööriksi. Hän siirtyi siirtyi Sveitsin liittoneuvostoon ja toimi Sveitsin oikeus- ja poliisiministerinä. Hän on ollut myös oikeistolaisen Sveitsin kansanpuolueen puheenjohtaja, jonka aikana puolue nousi Sveitsin suurimmaksi. Häntä luonnehditaan populistiksi ja taitavaksi sanankäyttäjäksi sekä puolueensa pääideologiksi.


title: Christoph Blocher

text: Hän on vastustanut voimakkaasti muun muassa Sveitsin liittymistä YK:hon ja käyttänyt kansanäänestyksiä poliitisen agendan ajamisen välineenä muutenkin. Vuonna 1986 maa päätti olla liittymättä järjestöön. Ennen vuoden 2002 kansanäänestystä hän maalasi voimakkaasti uhkakuvia maan neutraliteetin menettämisestä, mikäli Sveitsi päättäisi liittyä YK:n jäseneksi. Varakas ja oikeistopopulistinen Blocher tunnetaan puolueensa maahanmuuttajavastaisen linjan voimakkaana kannattajana; hän on tukenut kampanjointia rahallisestikin useilla miljoonilla Sveitsin frangeilla. Sittemmin Blocheria ja hänen sijoitusyhtiön palveluksessaan olevaa tytärtään Rahelia on arvosteltu oligarkiamaisesta asioiden hoitamisesta ja perheen saksankielisen lehdistöomistuksen salaamisen johdosta.


title: Christoph Blocher

text: Vuonna 2004 hän luopui lahjotuksina ja kaupoilla määräävästä osakekannasta EMS-Chemie -kemianyhtiössä lastensa hyväksi. Tämän seurauksena kustakin neljästä lapsesta on tullut miljardöörejä. Magdalena Martullo-Blocher (s. 1969) on EMS-Chamien toimitusjohtaja ja hallituksen varapuheenjohtaja sekä vuodesta 2015 Sveitsin kansanpuolueen kansanedustaja. Rahel Blocher (s. 1976) EMS-Chamien siskonsa ohella toinen pääomistaja vaikka onkin vuodesta 2009 toiminut Christoph Blocherin sijoitusyhtiö Robinvestin palveluksessa. Miriam Baumann-Blocher on myynyt pääosan kemianyhtiön osakkeistaan siskoilleen ja investoinut toisaalle. Markus Blocher myi myi osuutensa yhtiöstä, mutta omistaa siitä irronneen spin off -yrityksen (Dottikon).


title: Ville Komu

text: Ville Aukusti Komu (21. lokakuuta 1895 Iisalmen maalaiskunta – 15. marraskuuta 1942 Helsinki) oli toimittaja, luennoitsija ja sosialidemokraattien kansanedustaja.


title: Ville Komu

text: Komun vanhemmat olivat mäkitupalainen Heikki Juho Komu ja Henriikka Putkonen. Hän kävi kansakoulun ja työskenteli sitten aluksi maa-, metsä- ja uittotöissä. Komu oli toimittajana Suomen Sosialidemokraatissa 1924–1925, porilaisessa Uusi Aika -lehdessä 1925–1929, Eteenpäin-lehdessä Kotkassa 1930 ja vuodesta 1930 alkaen taas Uusi Aika -lehdessä. Hän oli myös Satakunnan sos.dem. piirin piirisihteerinä 1925–1927 ja hän toimi piirin puhujana ja luennoitsijana.


title: Ville Komu

text: Komu oli kansanedustajana 1927–1942 edustaen Turun läänin pohjoista vaalipiiriä. Komu kuoli marraskuussa 1942 kesken edustajakautensa ja hänen tilalleen eduskuntaan tuli saman puolueen Walter Kuusela.


title: Ville Komu

text: Komu oli naimisissa vuodesta 1923 Sofia Vilhelmiina Lindholmin (ent. Oksanen) kanssa.


title: Eric Winter

text: Eric Winter (s. 17. heinäkuuta 1976, La Mirada, Kalifornia, Yhdysvallat) on yhdysvaltalainen näyttelijä. Hän on näytellyt muun muassa "Päivien viemää" -sarjassa ja "The Ugly Truth" -elokuvassa. Hän on naimisissa näyttelijä Roselyn Sánchezin kanssa, joka on tuttu muun muassa sarjasta "Ilman johtolankaa".


title: Eric Winter

text: Eric Winter on ollut myös näyttelijänä Beyond: Two Souls - videopelissä esittämässä Ryan Claytonia.


title: Mika Loikkanen

text: Mika Petri Loikkanen (s. 20. helmikuuta 1974 Helsinki) on suomalainen kiekonheittäjä. Loikkanen voitti kiekonheiton Suomen mestaruuden Joensuussa vuonna 2002 tuloksella 59,72. Lisäksi hänellä on seitsemän SM-hopeaa (1994, 1996, 1997, 2001, 2005, 2006 ja 2007) ja neljä SM-pronssia (1999, 2004, 2010 ja 2011). Hallista hänellä on neljä SM-hopeaa (2006, 2009, 2010 ja 2011) ja kaksi pronssia (2008 ja 2012).


title: Mika Loikkanen

text: Loikkanen osallistui Münchenin EM-kisoihin vuonna 2002 ja Göterborgin EM-kisoihin vuonna 2006, mutta ei selvinnyt kummankaan karsinnasta finaaliin.


title: Mika Loikkanen

text: Loikkasen ennätys on Helsingborgissa Ruotsissa syyskuussa 2007 heitetty 63,17. Vuonna 1991 hän teki 17-vuotiaiden Suomen ennätyksen 1,75 kilon kiekolla (57,80) ja normaalikiekolla (53,36). Kuulaa Loikkanen on työntänyt parhaimmillaan 16,75 (vuonna 2002).


title: Mika Loikkanen

text: Loikkanen edustaa seuratasolla Järvenpään Palon Yleisurheilijoita ja häntä valmentaa Jorma Haaranen.


title: Ana Nova

text: Ana Nova (s. 5. kesäkuuta 1975 Magdeburg, Itä-Saksa) on saksalainen pornonäyttelijä. Hän muutti Berliiniin teini-ikäisenä ja myöhemmin aloitti mallina ja striptease-tanssijana. Vuodesta 2000 lähtien hän siirtyi eurooppalaisiin hardcore-pornoelokuviin. Hän muutti Los Angelesiin ja teki ensiesiintymisensä Yhdysvaltain markkinoilla 2002. Hän oli ehdolla Adult Video Newsin AVN Awards-palkinnon saajaksi parhaan ulkomaisen naispuolisen esiintyjän luokassa. Hän on esiintynyt IAFD:n tietojen mukaan 154:ssä pornoelokuvassa.


title: Kalevi Horppu

text: Kalevi Ilmari Horppu (s. 27. toukokuuta 1936 Lappeenranta) on suomalainen entinen moukarinheittäjä. Horppu voitti Suomen mestaruuden viisi kertaa vuosina 1958, 1960, 1961, 1962 ja 1963. Ennätyksensä 62,66 hän heitti elokuussa 1963 Helsingissä. Horppu oli myös mukana Belgradin EM-kisoissa vuonna 1962, muttei selviytynyt karsinnasta varsinaiseen kilpailuun.


title: Kalevi Horppu

text: Seuratasolla Horppu edusti Lappeenrannan Urheilu-Miehiä. Horpulle myönnettiin seuran kultainen ansiomerkki vuonna 2006.


title: Joe Perry

text: Joe Perry on ainakin seuraavien henkilöiden nimi:


title: Jesse Niemi

text: Jesse Jaakko J. Niemi (s. 31. maaliskuuta 1990 Tampere) on suomalainen koripalloilija, joka edustaa Korisliigassa pelaavaa Joensuun Katajaa, jonka kanssa hänellä on sopimus kevääseen 2018 asti ja tämän jälkeen vielä vuoden optio. Kasvattajaseuraansa Tampereen Pyrintöä Niemi edusti vuosina 2006–2013. Pienenä laitahyökkääjänä pelaava Niemi voitti Suomen mestaruuden Pyrinnössä kausilla 2009–2010 ja 2010–2011 ja Katajassa vuosina 2015 ja 2017. Hän on voittanut myös Suomen cupin vuonna 2013, yhden SM-hopean ja -pronssin sekä cup-hopeat vuosilta 2009 ja 2011. Kauden 2007–2008 päätteeksi Niemi valittiin Korisliigan vuoden tulokkaaksi. Universiadeissa hän pelasi Suomen vuonna 2011 seitsemänneksi ja vuonna 2013 kymmenenneksi sijoittuneissa maajoukkueissa. Niemi kuulunut myös Suomen haastajamaajoukkueeseen.


title: Jesse Niemi

text: Niemen ensiesiintyminen pääsarjatasolla tapahtui Pyrinnön paidassa 3. tammikuuta 2007 pelatussa vierasottelussa Pussihukkia vastaan. Niemi pelasi ensimmäisessä pääsarjan pelissään neljä minuuttia. Ennen tätä Niemi oli pelannut miesten edustusjoukkueen mukana joulutauolla harjoitusottelussa Vladivostokia vastaan Tampereella. Ensimmäiset pisteensä Korisliigassa Niemi teki 24. tammikuuta 2007 pelissä Lappeenrannan NMKY:tä vastaan, kun hän heitti sisään kahden pisteen heiton. Kaudella 2006–07 Niemi pelasi yhteensä seitsemässä ottelussa. kaudella 2007–08 Niemen saama vastuu kasvoi huomattavasti ja hän pelasi runkosarjan otteluissa lähes 20 minuuttia ottelua kohti pistekeskiarvolla 5,1. Niemi valittiin kauden palkitsemistilaisuudessa Korisliigan vuoden tulokkaaksi.


title: Jesse Niemi

text: Seuraavalla kaudella Pyrintö ylsi ilmiömäisen runkosarjan kevätpuoliskon voittoputken myötä pudotuspeleihin, jossa joukkue selviytyi lopulta pronssimitaleille asti. Tämä tiesi Niemelle ensimmäistä aikuisten SM-tason mitalia. Suomen cupissa Pyrintö sai hopeaa. Seuraavalla kaudella Pyrinnön taistelupelaajaksi yhä selvemmin profiloitunut Niemi voitti joukkueen mukana sen ensimmäisen Suomen mestaruuden. Hän heitti piste-ennätyksensä, 18 pistettä, lokakuussa pelatussa ottelussa Katajaa vastaan.


title: Jesse Niemi

text: Kauden 2010–2011 Pyrintö aloitti heikosti, sillä vain vähäisiä pelaajamuutoksia kokenut edelliskauden mestarijoukkue hävisi ensimmäisistä kuudesta runkosarjaottelustaan neljä. Tämän jälkeen joukkue hävisi runkosarjassa vain kolmesti, minkä ansiosta Pyrintö teki runkosarjan piste-ennätyksen ja voitti sarjan toisen kerran peräkkäin. Runkosarjan kevätkauden ainoan tappionsa Pyrintö koki helmikuun alussa kotonaan Korihaille. Niemi oli kyseisessä ottelussa Pyrinnön paras pisteidentekijä heitettyään kauden piste-ennätyksensä 17 pistettä. Kaudella 2010–2011 Niemi pelasi ensimmäistä kertaa kaikissa runkosarjaotteluissa, ja hän teki ennätyksensä sekä tehdyissä pisteissä (230) että ottelukohtaisessa pistekeskiarvossa (5,2 pistettä/ottelu). Pudotuspeleissä Pyrintö eteni loppuotteluihin voitettuaan sekä Torpan Pojat että Korihait 3–0-otteluvoitoin. Loppuottelusarjassa Pyrintö ja Kataja voittivat vuorotellen kotisaleissaan. Edelliskauden tapaan viides ja ratkaiseva ottelu pelattiin Pyynikillä, ja Pyrintö otti vakuuttavalla voitolla toisen peräkkäisen Suomen mestaruutensa. Niemi pelasi kaikissa pudotuspeleissä 4,2 pisteen ottelukohtaisella keskiarvolla ja heitti pudotuspelien piste-ennätyksensä, 11 pistettä, aprillipäivänä Torpan Poikia vastaan. Viimeisessä loppuottelussa hän teki kahdeksan pistettä ja kyseisen kauden pudotuspelien parhaan plus-miinustilastomerkintänsä +22.


title: Jesse Niemi

text: Kaudella 2011–2012 Niemi pelasi runkosarjassa 37 ottelua 4,2 pisteen ja 1,8 levypallon keskiarvoilla. Pyrintö sijoittui Korisliigassa neljänneksi, ja cupissa joukkue hävisi loppuottelussa Joensuun Katajalle. Elokuussa 2012 Niemi teki Pyrinnön kanssa vuoden jatkosopimuksen. Lokakuussa hän pelasi 200. pääsarjaottelunsa.


title: Jesse Niemi

text: Niemi kärsi kaudella 2012–2013 vuodenvaihteessa heittokäden vammasta. Hän heitti uuden Korisliigan piste-ennätyksensä, 19 pistettä, huhtikuussa Joensuussa Katajaa vastaan. Pyrintö sijoittui runkosarjassa neljänneksi, mutta hävisi puolivälierässään Kauhajoen Karhulle ja sijoittui lopulta viidenneksi. Pyrintö pelasi kauden aikana myös EuroChallengen lohkovaiheessa ja voitti Suomen cupin.


title: Jesse Niemi

text: Kesällä 2013 Niemi saavutti opiskelupaikan Itä-Suomen yliopistosta ja teki näin ollen kolmen vuoden pelaajasopimuksen paikallisen Joensuun Katajan kanssa. Niemi kärsi kauden aikana loukkaantumisesta. Teemu Rannikon vahvistama Kataja selviytyi loppuotteluihin, jossa se hävisi Pyrinnölle otteluvoitoin 3–1. Kataja sai historiansa kuudennen ja Niemi uransa ensimmäisen SM-hopeamitalin. Seuraavan kauden alussa Niemi loukkasi polvensa eikä pystynyt pelaamaan muutamaan viikkoon.


title: Jesse Niemi

text: Helmikuussa 2016 Niemi teki kahden kauden pituisen jatkosopimuksen Katajan kanssa. Opiskelun ja pelaajauransa yhdistämiseen sekä seuran tarjoamiin olosuhteisiin tyytyväisen Niemen sopimukseen sisältyi lisäksi yhden kauden jatko-optio.


title: Jesse Niemi

text: Niemi edusti Suomen B- ja A-nuorten sekä alle 20-vuotiaiden maajoukkueita. Hän pelasi B-nuorissa 24 ottelua 5,9 pisteen keskiarvolla ja A-nuorissa 22 ottelua 5,7 pisteen keskiarvolla. Alle 20-vuotiaiden maajoukkueessa Niemi pelasi 24 ottelua 3,8 pisteen keskiarvolla. Alle 20-vuotiaiden ottelukohtaisen piste-ennätyksensä, 13 pistettä, hän heitti Ruotsia vastaan 19. heinäkuuta 2010.


title: Jesse Niemi

text: Niemi pelasi Suomen universiadijoukkueessa vuoden 2011 kilpailuissa Kiinan Shenzhenissä. Joukkue ylsi Shenzhenissä maan historian parhaaseen universiadisijoitukseen koripallossa sijoituttuaan seitsemänneksi. Kesällä 2013 Niemi nimettiin virallistettuun Suomen haastajamaajoukkueeseen, josta valittiin pelaajat heinäkuun universiadeihin. Niemi valittiin joukkueeseen, joka sijoittui universiadeissa kymmenenneksi.


title: Jesse Niemi

text: Solmittuaan jatkosopimuksen Pyrinnön kanssa elokuussa 2012 joukkueen valmentaja Ville Tuominen kuvaili Niemeä "pelaajaksi, jonka voi heittää kentälle tilanteessa kuin tilanteessa." Lisäksi Tuominen kuvaili Niemeä "kaukoheittovoimaiseksi pelaajaksi ja loistavaksi puolustajaksi".


title: Jesse Niemi

text: Kaudella 2014–2015 Niemestä tuli Katajan tärkeimpiä pelaajia eritoten puolustuksessa. Monipuolisena pelaajana hän on puolustanut kaikkien pelipaikkojen pelaajia.


title: Lammenneidon laulu

text: Lammenneidon laulu on osa Spiderwickin kronikat -sarjaa, jota kirjoittavat Holly Black ja Tony DiTerlizzi. Kirjan englanninkielinen alkuteos julkaisiin 18. syyskuuta 2007 ja suomenkielinen käännös 17. maaliskuuta 2008. Kirjan suomensi Ulla Lempinen ja sen julkaisi WSOY.


title: Drunken Lullabies

text: Drunken Lullabies on yhdysvaltalaisen folkpunk-yhtyeen Flogging Mollyn toinen studioalbumi, joka julkaistiin vuonna 2002.


title: Drunken Lullabies

text: "Drunken Lullabies" oli Yhdysvalloissa Billboard 200 -listalla kaikkiaan viisi viikkoa ja sijoittui parhaimmillaan 104:nneksi.


title: Ruska (Halikko)

text: Ruska on kylä Länsi-Halikossa. Se sijaitsee Hajalan taajaman piirin eteläosissa, ja kylän pääalueen vierestä kulkee Hajalantie. Ruskaa rajaavat Lokkila, Hyyperä ja Hulvela.


title: Ruska (Halikko)

text: Ruskan alueen maasto vaihtelee voimakkaasti. Kylän pohjoisosa on Ruskanniitty-nimistä tasaista aluetta, joka on viljelykäytössä. Ruskan pohjoisrajana toimii Lokkilanjoki, joka erottaa Ruskan Hyyperän ja Lokkilan kylistä. Ruskanniityssä on muutamia maatiloja, jotka sijaitsevat tien varrella.


title: Ruska (Halikko)

text: Kylän keskiosissa on korkeita kallioisia mäkiä kuten Turunmäki, Mäskärinmäki ja Yrjälänmäki, joiden rinteiden alalaidoilla on asututusta. Mäskärinmäen koilliskulma on pystysuora, ja se laskee pieneen lampeen. Mäkien päällä kasvaa harvakseltaan metsää. Ruskan eteläosat ovat tasaisia peltoja Hulvelaan saakka. Koillisnurkassa keskellä peltoa sijaitsee nyppylän päällä esihistoriallinen hauta Prookeli eli Saarenpelto.


title: Ruska (Halikko)

text: Ruska lienee Halikon vanhimpia asuinpaikkoja. Suullisen perimätiedon mukaan Turunmäellä olisi ollut esihistoriallinen kauppapaikka. Kyläksi alue muodostui kuitenkin vasta myöhäiskeskiajalla. Kylässä oli vuoden 1540 maakirjan mukaan neljä kantatilaa, Kapraali, Skinnari, Yrjälä ja Penttilä. Tilojen torpat sijaitsivat Turunmäen pohjoislaidalla ja Mäskärinmäen etelälaidassa. Kapraalin isäntä yhdisti nämä tilat 1700-luvulla yhdeksi Ruskan maatilaksi.


title: Ruska (Halikko)

text: Kylän asukasluku kasvoi jo 1800-luvun lopussa niin suureksi, että sinne avattiin oma Pyhäloukkaan kansakoulu, joka toimi vuoteen 1971 asti. Ruskan vuokratilat, torpat ja mäkituvat itsenäistyivät 1900-luvun alussa torpparilain seurauksena. Ruskanniitylle tuli astusta vasta, kun sinne tuli 1940-luvulla siirtoväkeä.


title: Predator: Concrete Jungle

text: Predator: Concrete Jungle on Eurocomin kehittämä peli PlayStation 2- ja Xbox konsoleille. Pelissä ohjataan Predatoria kenen pitää ansaita kunniaa tappamalla ihmisiä jotka ovat varastaneet hänen teknologiaansa. Peli sijoittuu 1930- ja 2030-luvuille.


title: Predator: Concrete Jungle

text: Peli on nimetty Dark Horse Comicsin ensimmäisen Predator-numeron mukaan, peli ja sarjakuva eivät kuitenkaan jaa samaa juonta


title: Predator: Concrete Jungle

text: Peli alkaa vuodesta 1930 New Way Cityssä. Predator väijyy ja tappaa roistojengin johtajan Bruno Borgian ja hänen jengiläisiään jotka ovat sodassa Irlantilaisjengiä vastaan. Borgian vaimo Isabella ampuu Predatoria silmään veren lentäen Isabellan ja hänen poikansa päälle. Predator pakenee hätäisesti jättäen jälkeensä varusteitaan. Kun Predator on melkein jo aluksensa luona, lasikatto jonka päälle hän hyppää, romahtaa. Pudotus vaurioittaa Predatoria vakavasti. Predator käynnistää aluksensa itsetuhon muttei kuitenkaan itse kuole räjähdyksessä. Koska Predator paljasti lajinsa olemassaolon ihmisille, hänen klaaninsa karkottaa hänet sadaksi vuodeksi vähillä varusteilla planeetalle joka kuhisee Alieneita. Sata vuotta myöhemmin nyt Scarfaceksi itseään kutsuvalle Predatorille tarjotaan mahdollisuutta ansaita kunniansa takaisin.


title: Heterotsygotian menetys

text: Heterotsygotian menetys () tarkoittaa jonkin geenin kahden eri alleelin muutosta, jossa toinen alleeli katoaa kokonaan kromosomiparista. Heterotsygotian menetys voi tapahtua eri mekanismeilla. Toinen kromosomi, jossa toinen geenin alleeleista sijaitsee, voi kadota uudesta solusta mitoottisen jakautumishäiriön johdosta, jolloin toinen tytärsolu saa liikaa ja toinen liian vähän kromosomeja. Mutatoituneen alleelin omaava kromosomin osa voi siirtyä mitoosissa vastinkromosomin normaalin alleelin omaavan kromosomiosan tilalle rekombinaatiolla. Toinen alleeli voi kadota myös deleetiolla, jossa osa kromosomista häviää. Heterotsygotian menetys voi johtaa tilanteeseen, jossa mutatoitunut geeni on hemitsygootti eli geenillä on vain yksi alleeli. Heterotsygotian menetyksellä on osoitettu olevan vaikutusta muun muassa eturauhassyövän kehitykseen. Kun esimerkiksi kasvurajoitegeenin molemmat alleelit ovat inaktivoituneet hankitun ei-synnynnäisen mutaation ja heterotsygotian menetyksen johdosta, kasvurajoiteproteiini ei enää kykene hillitsemään solun kasvua ja jakaantumista, mistä seurauksena on syövän kehittyminen.


title: Kotijoukkue Areena

text: Kotijoukkue Areena on pesäpallostadion Seinäjoella. Stadion sijaitsee Seinäjoen keskuskentän vieressä Seinäjoen urheilupuistossa. Kenttä toimii Miesten Superpesis-joukkue JymyJussien kotikenttänä sekä Naisten Superpesis-joukkue Seinäjoen Maila-Jussien (Jussittaret) kotikenttänä. Stadion on valmistunut kesällä 1992. Samana vuonna kentällä pelattiin myös miesten ja poikien Itä–Länsi-ottelut. Itä-Länsi siellä on pelattu myös vuonna 2002 ja 2014. Kenttä nimettiin Ilkka-areenaksi vuonna 2006, kun sanomalehti Ilkka ryhtyi sponsoriksi. Tätä ennen kenttää tunnettiin ainoastaan nimellä Seinäjoen pesäpallostadion. Vuonna 2008 kentälle vaihdettiin uusi hiekkatekonurmi 16 vuotta vanhan tilalle. Samalla tuhopolton kohteiksi joutuneet pukutilat vaihtoivat paikkaa kentän takarajalta katsomon taakse. Kentän katsomokapasiteetti on 4 500, josta 2 200 paikkaa on katetussa pääkatsomossa. Kentän ylälaidalla on seitsemän aitiota, joihin mahtuu 150 henkilöä.


title: Kotijoukkue Areena

text: Kenttä on ollut käytössä 1950-luvulta lähtien. Uuden Seinäjoen pesäpallostadionin ensimmäinen vaihe valmistui vuonna 1992, jolloin siitä tuli samalla Suomen suurin pesäpallostadion. Vasta vuonna 1997 valmistunut Raksilan pesäpallostadion oli massiivisempi. Ensimmäisessä vaiheessa rakennettiin nykyinen pääkatsomo ja toisessa vaiheessa 1990-luvun lopussa oli tarkoitus tehdä sivuttaiset jatkokatsomot niin, että koko stadionille olisi mahtunut lähes 6 000 katsojaa. Kakkosvaihetta ei ole toteutettu lukuisista toiveista huolimatta vieläkään ja siksi stadion vaikuttaa hieman keskeneräiseltä ja on kolkon tuntuinen. Kentän alkuperäinen kustannusarvio vuonna 1992 oli yli kahdeksan miljoonaa markkaa ja toisen vaiheen oli tarkoitus maksaa noin neljä miljoonaa markkaa. Vuonna 2013-2014 stadionille tehtiin mittavia katsomouudistuksia ja toisenvaiheen suunnitelmiasta tehtiin maavallilla sivukatsomot. Stadion muuttui lähemmäs pelikenttää ja toi lämpöä kolkkouteen.


title: Kotijoukkue Areena

text:
Valmistuttuaan stadion toimi Seinäjoen Maila-Jussien uutena kotistadionina. Stadionilla on siten pelattu Superpesistä yhtä kautta lukuun ottamatta joka vuosi. Heti avajaisvuonna stadion sai kunnian isännöidä miesten ja poikien Itä–Länsi-otteluita. Miesten ottelu päättyikin kotijoukkue lännen 7–5-voittoon. Myös naisten pääsarjaa stadionilla on pelattu yhden kauden ajan, kun kaudella 1994–1995 SMJ:n naiset pelasivat Superpesiksessä. Tosin naisten pääsarjaotteluita kentällä on nähty vielä 2000-luvullakin PeTo-Jussien pelatessa joitakin pelejään stadionilla. Samoin myös miesten Superpesiksessä Nurmon Jymy pelasi muutamia otteluitaan Ilkka-areenalla.
Kaudelle 2013 Ilkka-areenan pääkäyttäjänä oli uusi yhdistynyt pesäpallojoukkue Jymy-Jussit ja Seinäjoen Maila-Jussien naisten ykköspesisjoukkue. Kentän kattoon on ikuistettu Seinäjoen Maila-Jussien ja Nurmon Jymyn mestaruuslogot Superpesiksestä ja pesäpallon Suomen Cupista.


title: Kotijoukkue Areena

text: Lukuisten konserttien ja tapahtumien lisäksi Ilkka-areenalla on pelattu vuotuisia pesäpallon arvo-otteluita. Itä–Länsi-ottelut on pelattu nykyisellä kentällä vuosina 1975, 1978, 1992, 2002 ja 2014, minkä lisäksi vuoden 2019 ottelu tullaan pelaamaan Kotijoukkue Areenalla. Lisäksi Superpesiksen loppuotteluja on pelattu kentällä 1969, 1974, 1976, 1982, 1983, 1985, 1987, 1988. Kentällä pelattiin myös aikanaan kauppias Vesa Keskisen 30-vuotissyntymäpäiväottelu. Kentällä on myös ollut autourheilutapahtumia talvisin ja koko kansan luistelutapahtumia.


title: Kotijoukkue Areena

text: Pesäpallostadionin yleisöennätys on 6 650 henkilöä, joka on pesäpallon runkosarjan ottelusta Seinäjoki–Siilinjärvi 24. toukokuuta 1980 vanhan stadionin aikana. Uuden stadionin ennätys on 6 130 katsojaa välieräottelussa Seinäjoki–Sotkamo vuonna 1997. Samana vuonna tehtiin myös runkosarjan ennätys 5 831 henkilöä ottelussa Seinäjoki–Helsinki. Stadionilla on järjestetty myös tapahtumia ja konsertteja, joiden yleisömäärät eivät ole tiedossa.


title: Jerusalemin moskeija

text: Jerusalemin moskeija voi tarkoittaa seuraavia:


title: Super Aguri SA05

text: Super Aguri SA05 oli Super Agurin kehitysversio Arrows A23 -autosta. Autoa ajoivat japanilainen Takuma Satō, japanilainen Yūji Ide ja ranskalainen Franck Montagny. Autossa oli Bridgestonen renkaat ja se käytti Elfin poltto- ja voiteluaineita. Autossa oli Hondan V8 moottori. Autoa käytettiin kauden 11 ensimmäisessä kilpailussa. Sillä ei saavutettu yhtään pistettä.


title: ArmA

text:
ARMA (tyyliteltynä ArmA) on Bohemia Interactiven taktisten ammuntapelien sarja.
"ArmA" voi viitata myös sarjan ensimmäiseen osaan "Armed Assault".


title: ArmA

text: Bohemia kehitti aiemmin "" -pelin. Nimen jäätyä sen julkaisijan Codemastersin omistukseen Bohemia otti käyttöön uuden nimen "Armed Assault".


title: Sam Michael

text: Sam Michael (s. 29. huhtikuuta 1971, Länsi-Australia, Australia) on insinööri ja autonsuunnittelija sekä Formula 1 -talli Mclarenin entinen urheilujohtaja. Hän on toiminut myös Williamsin teknisenä johtajana Patrick Headin vetäydyttyä teknisen johtajan toimesta. Hän työskenteli aikaisemmin muun muassa Jordanilla.


title: Sam Michael

text: F1-sarjan jälkeen Michael on toiminut Australian Institute for Motor Sport Safetyn johtoportaan jäsenenä vuodesta 2016 lähtien, jonka tavoitteena on moottoriurheilun turvallisuuden parantaminen. Lisäksi hän on toiminut vuonna 2016 Supercars Championship -sarjassa ajavan Triple Eight Race Engineering -tallin teknisenä asiantuntijana.


title: Kae Araki

text: Kae Araki (, oikealta nimeltään Kae Abe, s. 6. marraskuuta 1966 Osaka) on japanilainen ääninäyttelijä, seiyū, joka on näytellyt monissa anime- ja televisiosarjoissa, muun muassa Babar, Cardcaptor Sakura, Digimon, Fushigi yūgi, Great Teacher Onizuka, Kodomo no omocha, Wakakusa monogatari – Nan to Jo no sensei ja Pokémon. Animesarjojen lisäksi hän on esiintynyt monissa peleissä.


title: Tietokonetekniikan historia

text: Tietokonetekniikan historia käsittää niin tietokoneen, tietotekniikka, automaation kuin laskennan ja ihmisen ajattelun samanaikaisen kehittymisen näiden suhteen. Nykyaikaisen tietokoneen kehitys alkoi sähköisistä laskentalaitteista ja kehitys on kulkenut rele- ja putkikoneista transistoritietokoneiden kautta mikrokontrollereihin ja mikroprosessoreihin. Ensimmäiset tietokoneet 1940-luvulla oli tehty sotilaallisiin tarkoituksiin, muun muassa Saksan ja Japanin salakirjoitusjärjestelmien murtamiseen. Tietokonetta käytettiin aluksi ensisijaisesti laskemiseen (vrt. engl. "computer"). Nykyään tietokone ohjaa monesti laajoja järjestelmiä, esimerkiksi tietokoneohjattua tuotantoa, ase-, tiedustelu- tai johtamisjärjestelmää, liikennevaloja, puhelinkeskuksia, Internetin reitittimiä, autoja, pesukoneita, lähes kaikkia teknisiä järjestelmiä. Nykyaikaisen yhteiskunnan teknologinen pohja on keskeisesti tietokonetekniikkaa.


title: Tietokonetekniikan historia

text: Tietotekniikan kehityksen ensi askeleena voidaan pitää puhutun kielen kielioppia, joka laajensi kielen ilmaisukykyä. Sivilisaatioiden syntyessä hallinnolle ja kaupalle tärkeämmät numerot ja laskenta kehittyivät usein ennen kirjoitustaitoa. Ensimmäisenä laskukoneena voidaan pitää helmitaulua. Seuraava askel automaation suuntaan oli reikäkortin käyttöönotto Joseph Marie Jacquardin kutomakoneissa. Herman Hollerith sai vuoden 1890 Yhdysvaltain väestönlaskennan johtajalta tehtäväksi mekanisoida tiedonkäsittelyä. Hollerith tunsi Jacguardin kutomakoneen. Hollerith kehitti menetelmän, jossa korttien reikien läpi menevä tikku kytki sähköimpulssit, joita sitten laskettiin. Vuoden 1880 väestön laskennan tuloksia oli laskettu 7 vuotta ja nyt päästiin kahteen ja puoleen vuoteen, vaikka henkilöä kohti kerättiin aikaisemman viiden kysymyksen sijasta 200 kysymystä. Hollerith perusti yrityksen nimeltä "Tabulating Machine corporation" TMC. Vuoden 1910 väestönlaskenta annettiin hintasyistä toisille yrityksille ja TMC joutui taloudellisiin vaikeuksiin. TMC yhdistyi kolmen muun alan yrityksen kanssa, jolloin toimitusjohtajaksi ja pääomistajaksi tuli Thomas J. Watson. Hän muutti yrityksen nimeksi myöhemmin "International Business Machines" IBM.


title: Tietokonetekniikan historia

text: Etenkin vanhemmassa kirjallisuudessa tietotekniikan historia kuvataan usein jakamalla tietokoneet neljään sukupolveen:


title: Tietokonetekniikan historia

text: 1820-luvulla Charles Babbage (1791–1871) pystyi esittämään tietokoneen toimintaperiaatteen. Babbage laati suunnitelman mekaanisesta laskukoneesta logaritmitaulukoiden laskemiseksi ja onnistui saamaan sille rahoituksen Englannin valtiolta. Babbage ei koskaan saanut valmiiksi differenssikonetta, kun hän keskittyi analyyttiseksi koneeksi kutsutun ohjelmoitavan koneen kehittämiseen. Siinä oli nykyaikaisen tietokoneen pääosat kuten tiedon syöttö, ohjelma, muisti ja tulostin. Kirjeenvaihdossa Ada Lovelacen (1815–1852) he keskustelivat sellaisista tietotekniikan käsitteistä kuin operaatio ja muuttuja. Babbage keksi reikäkorttien avulla kaksi ohjelmoitavan tietokoneen periaatetta, reikäkorttien sisällön määrämän suoritusjärjestyksen eli pakotetun hypyn sekä ehdollisen hypyn. Babbagen keksintö avasi automaatiolle rajattomien toimintamahdollisuuksien maailman. Babbagen poika Henry Babbage rakensi tietokoneen keskusyksikön osajärjestelmän, joka toimi kuten oli suunniteltu. Tämä laite lahjoitettiin Harvardin yliopistolle 1886. Yli puolivuosisataa myöhemmin sen löysi Howard Aiken. Aiken paneutui Babbagen julkaisuihin ja oivalsi, että uusilla sähköisillä ratkaisuilla Babbagen ideat voidaan toteuttaa. Aiken meni keskustelemaan ideoistaan IBM:n pääjohtajan Thomas Watsonin kanssa. IBM:stä tuli 1950-luvulla johtava tietokoneiden valmistaja.


title: Tietokonetekniikan historia

text: Vuonna 1936 Alan Turing (1912–1954) esitteli teoreettisen tietokoneen periaatteen, Turingin koneen, jossa hän tutki algoritmisen ongelman ratkaisun rajoja. John von Neumann (1903–1957) ehdotti 1940-luvulla ohjelman siirtämistä muistiin tietokoneen toiminnan nopeuttamiseksi ja määritteli nykyaikaisen tietokoneen arkkitehtuurin. Bitti-käsitteen esitti Claude Shannon (1916–2001) vuonna 1948.


title: Tietokonetekniikan historia

text: Konrad Zuse rakensi ensimmäisen ohjelmoitavan laskukoneen Saksassa 1941. Aiken rakensi 1943 IBM:n avulla ensimmäisen tietokoneen Harvard Mark I. Ensimmäinen elektroninen tyhjiöputkiin ja releisiin perustuva tietokone ENIAC valmistui vuonna 1945. ENIAC suoritti 385 kertolaskua sekunnissa. Nykyinen mikroprosessori on noin 3 000 000 kertaa ENIACia nopeampi. Transistorien ja tietokoneiden sarjatuotanto alkoi vuonna 1951. 50-luvun päättyessä maailmassa oli 3 000 tietokonetta. Ensimmäiset tietokoneet ohjelmoitiin konekielillä, joista sitten kehittyi helpommin ymmärrettäviä ohjelmointikieliä.


title: Tietokonetekniikan historia

text: Varhaisissa tietokoneissa 1940-luvulla käytettiin peruskomponentteina yleensä joko elektroniputkia tai sähkömekaanisia releitä. Liikkuvat osat rajoittivat sähkömekaanisten koneiden nopeuden enintään muutamiin kymmeniin laskutoimituksiin sekunnissa, kun taas täysin elektroniset putkitoteutukset suorittivat samassa ajassa useita tuhansia operaatioita. Komponentit olivat kuitenkin joka tapauksessa suurikokoisia, epäluotettavia ja kuluttivat paljon energiaa.


title: Tietokonetekniikan historia

text:
Varhaisin muistitekniikka oli jo 1940-luvulla käytetty viivelinjoihin perustuva muisti. Muisti perustui pyöreissä putkissa vesi-metanoli-seoksessa tai elohopeassa kulkevaan aaltoon, joka voitiin lukea sen kuljettua putken läpi.
Manchesterin yliopistossa Freddie Williams kehitti 1940-luvun lopulla katodisädeputkeen perustuvan muistitekniikan Manchester Mark I -konetta varten.


title: Tietokonetekniikan historia

text:
1930-luvulla kehitetty rumpumuisti, joka perustuu pyörivään rumpuun ja sen pinnalle magneettisesti tallennettuun tietoon pysyi käytössä 1960-luvulle. Rumpumuistin edeltäjänä voi pitää soittorasioiden piikikkäitä sylintereitä, joille on tallennettu melodia.
1940-luvun lopulla kehitettiin ferriittirengasmuisti, joka pysyi käytössä kaksi vuosikymmentä.


title: Tietokonetekniikan historia

text: Mekaanisista laskukoneista kuten IBM 407 käytetään toisinaan nimitystä "nollannen sukupolven tietokoneet".


title: Tietokonetekniikan historia

text: Ensimmäisen sukupolven tietokoneet käyttivät muun muassa elektroniputkia, releitä ja mekaanisia komponentteja toimintoihinsa.Toisen sukupolven tietokoneet siirtyivät aiemmista tekniikoista diskreetteihin transistoreihin. Toisen sukupolven tietokoneita:


title: Tietokonetekniikan historia

text: 1950-luvun jälkipuoliskolla otettiin käyttöön puolijohteisiin perustuvat transistorit, jolloin tietokoneiden komponentit ja energian tarve pienenivät oleellisesti ja luotettavuus parani. Germanium-transistorit olivat käytössä kunnes piipohjaisia opittiin valmistamaan.


title: Tietokonetekniikan historia

text: Kolmannen sukupolven tietokoneet perustuivat mikropiireihin. Kolmannen sukupolven tietokoneita:


title: Tietokonetekniikan historia

text: 1960-luvulla siirryttiin mikropiireihin, mikä pienensi jälleen komponenttien kokoa. Alkoi Mooren lakina tunnettu kehitys, jossa samalle mikropiirille saatiin kaksinkertainen komponenttimäärä puolessatoista vuodessa. Seuraava mullistus oli mikroprosessorin keksiminen, joka mahdollisti henkilökohtaisen tietokoneen eli PC:n synnyn. 1980- ja 1990-luvuilla siirryttiin suuritiheyksisiin mikropiireihin (VLSIC) ja edelleen suurnopeuksisiin mikropiireihin (VHSIC). 2000-luvun merkittävimmät kehitysaskelet lienevät yhä voimissaan olevan Mooren lain mahdollistama usean suorittimen mahduttaminen samalle mikropiirille, joka on mahdollistanut moniytimisien suorittimien kehittämisen, sekä suorittimien kehityksen painopisteen siirtyminen nopeuden asemasta virrankulutuksen optimointiin.


title: Tietokonetekniikan historia

text: Mikropiirien kehitys 1960-luvun alussa toi tietokoneet sotilaslentokoneisiin, ohjuksiin ja osaan avaruusaluksista 1970-luvun alkuun mennessä. Mikropiirit tehdään piikiekolle erilaisilla ohutkalvon kasvatus -menetelmillä. Halpojen mikropiirien vyöryn aloitti CMOS-tekniikka 1970-luvulla.


title: Tietokonetekniikan historia

text: Neljännen sukupolven tietokoneet perustuivat mikroprosessoriin. Mikrotietokoneet ja henkilökohtaiset tietokoneet ovat tyypillisiä neljännen sukupolven tietokoneita.


title: Tietokonetekniikan historia

text: 1970-luku toi kaupalliset mikrotietokoneet kuten Micral N. Mikrotietokoneiden vallankumoukseksi sanotaan mikroprosessoriin perustuvien tietokoneiden yleistymistä. "Vuoden 1977 kolmikko" Apple II, Commodore PET ja TRS-80 julkaistiin vuonna 1977. Mikrotietokoneet yleistyivät harrasteena ja saapuivat myös yrityskäyttöön kun niille julkaistiin ohjelmia, kuten VisiCalc (1979). Commodore PET:in sanotaan olleen ensimmäinen kaupallisesti menestyksekäs henkilökohtainen tietokone.


title: Tietokonetekniikan historia

text: 1980-luvulla Atari ja Commodore kävivät hintasotaa, mikä johti Texas Instrumentsin jättämään kotietokoneiden markkinat. 1980-luvulla markkinoille saapui suuria määriä mikrotietokoneita kuten MSX-yhteensopivat ja ZX Spectrum.


title: Tietokonetekniikan historia

text: IBM PC julkaistiin vuonna 1981. Laite saavutti suosiota lähinnä ammattikäytössä korkean hintansa vuoksi. Halvempien kloonikoneiden valmistuksen myötä IBM PC -yhteensopivat laitteet yleistyivät.


title: Tietokonetekniikan historia

text:
Tietokoneiden kapasiteetin kasvaessa on myös ohjelmistojen koko ja käytettävyys kasvoivat.
Toimistotyössä PC tuotti suuria muutoksia, kun konekirjoittajat ja sihteerit korvattiin ATK-tallentajilla ja johtajat joutuivat itse kirjoittamaan omat kirjeensä ja raporttinsa.


title: Tietokonetekniikan historia

text:
1990-luvulla Microsoft Windows ja IBM:n OS/2 kilpailivat markkinosuuksista käyttöjärjestelmissä.
Elektroninen konekirjoittaminen ja arkistointi laajeni 1990-luvun lopussa Internetin kautta laajaksi sähköisten tietokantojen ja tietoliikenteen infrastruktuuriksi. Digitalisoituminen on ilmiö, jossa mikropiirejä liitetään kaikkiin koneisiin. Autojen polttomoottoreiden pakokaasujen puhtautta ja moottorin hyötysuhdetta pystytään parantamaan mikropiiriohjausjärjestelmien avulla. Matkapuhelimista on tullut monitoimisia tietokoneita ja tietoverkkojen päätelaitteita, joihin on yhdistetty kamera, soitin ja GPS-paikannusjärjestelmä.


title: Tietokonetekniikan historia

text: Mooren lain ennuste mikropiirillä olevien transistorien määrän kaksinkertaistumisesta 18 kuukauden välein on pitänyt hämmästyttävän hyvin paikkansa. Toisaalta CMOS-rakenteessa ei vuosikymmeniin ole juuri muuta muutettu kuin kasvatettu pakkaustiheyttä.


title: Tietokonetekniikan historia

text: Eräissä lähteissä mainitaan viidennen sukupolven tietokoneet, joihin laskettaisiin muun muassa kämmentietokoneet, taulutietokoneet ja älypuhelimet.


title: Tietokonetekniikan historia

text: Kvanttitietokoneet voivat muuttaa näkemystä ratkaisevasti. Virheiden minimointi on näissä merkittävin kehitystavoite vielä vuonna 2017.


title: Tietokonetekniikan historia

text: Suomalainen Telmac oli vuonna 1977 julkaistu mikrotietokoneen rakennussarja.


title: Tietokonetekniikan historia

text: Tekniikan historia -lehti selvitti kesäkuussa 2017, missä sijaitsee vanhin Suomessa aidossa käytössä oleva tietokone. Lehden mukaan eräällä yrityksellä – joka ei halua nimeään julkisuuteen – on vielä käytössä vuonna 1988 asennettu IBM:n AS/400 -palvelin.Keskusmuistit (työmuistit):


title: Tietokonetekniikan historia

text: Massamuistit (pitkäkestoiset muistit):


title: Jörg Zander

text: Jörg Zander (s. 15. helmikuuta 1964, Ratingen, Nordrhein-Westfalen,Saksa) on saksalainen Formula 1 -autojen suunnittelija.


title: Jörg Zander

text: Zander valmistui Kölnin yliopistosta. Hän on ollut töissä muun muassa BAR -tallissa ja Williamsilla. Hän on suunnitellut BMW Sauberin F1.07 -auton. Hän siirtyi BMW Sauberilta Hondalle vuoden 2008 alussa ja toimi myös teknisellä puolella tallin muuttuessa Brawn GP:ksi kaudella 2009. Kausina 2017–18 Zander toimi Sauberin teknisen osaston päällikkönä, kunnes jätti eroanomuksensa toukokuussa 2018.


title: Pavel Brutt

text: Pavel Aleksandrovitš Brutt (, s. 29. tammikuuta 1982 Uustia) on venäläinen maantiepyöräilijä, joka edusti viimeksi Gazprom-RusVeloa. Hän on kilpaillut myös ratapyöräilyssä.


title: Pavel Brutt

text: Brutt voitti vuoden 2008 Italian ympäriajon viidennen etapin karattuaan viiden miehen kärkiryhmästä etapin päättäneessä kolmen kilometrin nousussa. Hän voitti maantiejon Venäjän-mestaruuden 2011.


title: I Am Because We Are

text: I Am Because We Are on vuoden 2008 dokumenttielokuva jonka ohjasi Nathan Rissman ja käsikirjoitti ja tuotti Madonna. Madonna myös kertoo dokumentin.


title: I Am Because We Are

text: Dokumentti sai ensi-iltansa Tribeca Film Festival -tapahtumassa New Yorkissa 24. huhtikuuta 2008.


title: I Am Because We Are

text: Dokumentti kertoo miljoonista orvoista Afrikan maassa Malawissa joiden vanhemmat ja sisarukset ovat kuolleet HIV:iinn ja AIDS:siin. Moni heistä asuu kaduilla. Dokumentti näyttää myös Madonnan ponnistelut Raising Malawi -hyväntekeväisyysjärjestössä joka auttaa parantamista heidän elämäänsä ja olosuhteisiin.


title: Hippolyte Lecomte

text: Hippolyte Lecomte (28. joulukuuta 1781 – 25. heinäkuuta 1857) oli ranskalainen taidemaalari. Hänen töidensä joukossa on historiallinen, Pariisissa vuonna 1830 syttynyttä heinäkuun vallankumousta kuvaava "Combat de la rue de Rohan".


title: Tracedawn

text: Tracedawn on suomalainen metalliyhtye. Kitaristi Tuomas Yli-Jaskari perusti yhtyeen vuonna 2005 nimellä Moravia. Yhtyeen ensimmäinen äänite ”Path Of Reality” -demo äänitettiin Kauniaisissa Studio Redhousen tiloissa ja se keräsi runsaasti huomiota niin underground-piireissä kuin myös arvostettujen muusikoiden keskuudessa. Hylättyään joitakin levy-yhtiöiltä saamiaan tarjouksia Tracedawn ja heidän taustajoukkonsa päättivät perustaa oman levymerkin. Nimi muutettiin Tracedawniksi ensimmäisen albumin nauhoitusten yhteydessä. Yhtyeen ensimmäinen albumi "Tracedawn" julkaistiin alkuvuodesta 2008 (Äänitys: Nino Laurenne, Miksaus: Mikko Karmila, Masterointi: Mika Jussila). Kesäkuussa Tracedawn solmi jakelusopimuksen saksalaisen levy-yhtiön Drakkarin kanssa, joka vastaa euroopan jakelusta ja markkinoinnista.


title: Tracedawn

text: 30. kesäkuuta 2008 Yhtyeen nettisivuille tuli tieto, että Henkka Vahtere on eronnut/erotettu Tracedawnista. Yhtye kertoi sivuillaan, että he eivät eronneet huonoissa väleissä ja he toivottavat Vahtereelle onnea ja menestystä.


title: Tracedawn

text: 30. tammikuuta 2009 Tracedawn aloitti toisen täyspitkän studioalbuminsa rumpuäänitykset Seawolf studiolla, josta jatkoivat Studio Redhouselle muiden instrumenttien äänitysten merkeissä. Tuottajana toimii Stone- ja Suburban Tribe -yhtyeistä tuttu Janne Joutsenniemi. Albumi "Ego Anthem" julkaistiin syyskuussa 2009. Samaan aikaan yhtyeen kitaristi Jeremy Qvick erosi bändistä ja tilalle tuli Roni Seppänen.


title: Tracedawn

text: 21. tammikuuta 2011 Yhtye tiedotti Facebookissa Tracedawnin tykkääjille viestin, jonka mukaan laulaja Antti Lappalaisen ja Tracedawnin tiet ovat eronneet ja Tracedawn etsivän uutta vokalistia. Y


title: Tracedawn

text: 30. joulukuuta 2011 yhtye julkaisi uuden videon tulevalta albumilta kappaleesta ”Breed Insane”. Bändin uusi laulaja on Niko Kalliojärvi, joka on tullut tunnetuksi muun muassa yhtyeistä Amoral ja Lithuria. Kalliojärvi laulaa tulevalla levyllä "Lizard Duskilla" kaikki örinävokaalit bändin kitaristin ja säveltäjän Tuomas Yli-Jaskarin hoitaessa puhtaat laulut.


title: Tracedawn

text: 10. marraskuuta 2012 basisti Pekko Heikkilä ilmoitti jättäneensä yhtyeen, ja tilalle saatiin Jonne Lindqvist.


title: Tracedawn

text: Toukokuun 5. päivä 2013 yhtye ilmoitti virallisella Facebook-sivullaan, että laulaja Niko Kalliojärvi ei ole enää osana yhtyettä, ja tilalle saapui yhtyeen aikaisempi laulaja Antti Lappalainen.


title: Tracedawn

text: Studioalbumit


title: Tracedawn

text: Singlet


title: John Evelyn

text: John Evelyn (31. lokakuuta 1620 – 27. helmikuuta 1706) oli brittiläinen kirjailija ja bibliofiili. Hän julkaisi tietokirjoja hyvin vaihtelevista aiheista; lisäksi hänet muistetaan varsinkin hänen päiväkirjoistaan, jotka sisältävät runsaasti historiallisesti arvokasta tietoa.


title: John Evelyn

text: Evelyn syntyi varakkaaseen perheeseen joka oli kerännyt omaisuutensa ruutia myymällä. Hän syntyi Surreyssä, mutta kasvoi Sussexissä. Hän kävi useassa koulussa, mukaan lukien Oxfordin yliopistossa, ja liittyi brittiläiseen armeijaan, mutta päätti myöhemmin matkata ulkomaille jottei hänen tarvitsisi ottaa osaa sisällissotaan.


title: John Evelyn

text: Eurooppaa kiertäessä hän kirjoitti useita tärkeitä päiväkirjoja, ja opiskeli ja osallistui luentoihin eri aiheista. Vuonna 1647 hän nai Englannin suurlähettilään Sir Richard Brownen tyttären, Mary Brownen. Hän asettu vaimonsa kanssa asumaan Lontooseen vuonna 1652. Hän sai vaimonsa kanssa kahdeksan lasta, jotka olivat Richard (1652-1658), John (1653-1654), John Jr. (1655-1699), George (1657-1658), Richard II (1664), Mary (1665-1685), Elizabeth (1667-1685) sekä Susanna (1669-1754). Lapsista kolme kuoli alle vuoden ikäisinä ja vain Susanna Evelyn eli vanhempiansa pidempään 1700 luvulle asti.


title: John Evelyn

text: Vuonna 1694 Evelyn muutti takaisin Surreyhin hänen isoveljensä Georgen takia. George Evelynillä ei ollut lasta, joka voisi periä hänen perheensä tiloja. Tämän vuoksi John Evelyn peri tilukset Georgen kuoltua vuonna 1699.


title: John Evelyn

text: Evelyn kuoli Lontoossa 1706, jolloin hänen lapsenlapsensa Sir John Evelyn peri hänen talonsa. Evelynin vaimo, Mary, kuoli kolme vuotta myöhemmin vuonna 1709. He ovat molemmat haudattuina Evelynin kappeliin Lontoossa.Vuonna 1992 John ja Mary Evelynin pääkallot ryöstettiin kappelista lattian alta, eikä niitä olla vielä löydetty.


John Evelyn


title: Rekonstruktionistinen juutalaisuus

text: Rekonstruktionistinen juutalaisuus on 1920–1930-luvuilla syntynyt yhdysvaltalainen juutalaisuuden suuntaus. Liike perustuu Liettuassa syntyneen newyorkilaisen rabbin Mordecai Kaplanin (1881–1983) ajatuksiin. Kaplanin tavoitteena oli muotoilla (rekonstruoida) juutalaisuus uudelleen vastaamaan paremmin nykyajan tarpeita. Kaplan esitteli ajatuksensa julkisesti vuonna 1922. Hän julkaisi kirjan "Judaism as a Civilization" vuonna 1934 ja ryhtyi julkaisemaan sen pohjalta "Reconstructionist"-lehteä vuonna 1935 yhdessä muiden liikkeen jäsenten kanssa. Rekonstruktionismista tuli erillinen juutalaisuuden suuntaus 1960-luvun loppuun mennessä.


title: Rekonstruktionistinen juutalaisuus

text: Rekonstruktionistien jumalkäsitys eroaa radikaalisti raamatullisesta ja rabbiinisesta käsityksestä. Kaplan ei pitänyt Jumalaa yliluonnollisena olentona joka voisi muuttaa luonnonlakeja, vaan voimana joka mahdollistaa pelastuksen ja joka luo kaaoksesta kosmoksen. Hän myötäili raamantuntutkijoiden käsityksiä siinä että uskoi Tooran olevan monen eri henkilön kirjoittama. Hänen mukaansa Raamattu on kuvaus juutalaisista etsimässä Jumalaansa eikä kertomus Jumalan ja valitun kansan vaiheista. Tästä syystä rekonstruktionistit eivät pidä juutalaista lakia pyhänä tai muuttumattomana. Heille juutalaisten uskonnolliset tavat kuten juhlapyhät ja uskonnollinen esineistö ovat kansanperinnettä, jollaisia on aikojen kuluessa muodostunut kaikille kansoille. Kaplanin mukaan nämä tavat ja perinteet rikastuttavat juutalaisten henkistä elämää ja pitävät juutalaista kansaa hengissä, mutta niiden noudattamisen tulisi silti olla vapaaehtoista. Kaplanin mukaan nykyaikaan sopimattomista ja perustelemattomista säännöistä ja määräyksistä tulisi luopua, ja niille tulee löytää korvaavia tapoja.


title: Rekonstruktionistinen juutalaisuus

text: Rekonstruktionistinen juutalaisuus painottaa pääsiäiskertomuksessa juutalaisten pelastumista Egyptistä ihmeiden ja vitsausten sijaan. Sapatin rukouskirjasta on jätetty pois teologisesti kestämättömät kohdat, kuten viittaukset Tooran ilmestymiseen Siinain vuorella, juutalaisiin valittuna kansana sekä oppiin Messiaasta henkilönä.


title: Rekonstruktionistinen juutalaisuus

text: 1980-luvun alussa rekonstruktionististen rabbien neuvosto kehotti siirtämään määräysvallan juutalaisesta laista rabbeilta juutalaiselle kansalle. Samalla luotiin järjestelmä, jossa kukin seurakunta sai vapaasti muodostaa omat tapansa. Neuvosto kehotti myös rabbeja hyväksymään sekaparien osallistumisen synagogan toimintaan ja hyväksymään heidän lapsensa juutalaisiksi, jos he saivat juutalaisen kasvatuksen.


title: Sähköhammasharja

text: Sähköhammasharja on hammasharja, jonka harjaosa liikkuu sähkön voimalla. Harjan rungossa on akku ja harjaa liikuttava sähkömoottori. Sähköhammasharjojen harjojen liikeratoja on useita erilaisia. Yksinkertaisimmat harjat liikkuvat yhdessä suunnassa edestakaisin. Vähän monimutkaisemmat liikkuvat kahdessa suunnassa edestakaisin. Hammasharjoissa on myös pyöriviä ja pyörintää monimutkaisempia liikeratoja.


title: Sähköhammasharja

text: Sähköhammasharja päästää usein piippauksen tai hyrinän kun kahden minuutin suositeltu harjausaika on täynnä.


title: Sähköhammasharja

text: Sähkökäyttöinen hammasharja on saanut alkunsa 1950-luvulla. Monet sähköhammasharjat toimivat vieläkin samalla periaatteella: pieni sähkömoottori liikuttaa harjapäätä eri suuntiin mekaanisesti.


title: Sähköhammasharja

text: Sonic-hammasharja edustaa uusinta teknologiaa sähköhammasharjojen saralla, joskin sekin on saanut alkunsa jo 1980-luvulla. Sonic-hammasharjan toimintaperiaate poikkeaa tavanomaisista sähköhammasharjoista oleellisesti siten, että harjapään värähtelynopeus on huomattavasti suurempi ja sen koko harjaosa värähtelee eikä vain harjapää.


title: Sähköhammasharja

text: Hammaslääkärit suosittelevat sähköhammasharjan käyttöä sen tehokkuuden vuoksi. Siitä huolimatta on tutkimuksia, joiden mukaan sähköhammasharjan käyttö ei juuri lisää puhdistustehoa.


title: Sähköhammasharja

text: Sähköhammasharjan käyttösuositus perustuu usein siihen oletukseen, että perinteisellä hammasharjalla ei harjata oikein eikä riittävän pitkää aikaa. Lisäksi, mikäli liikkumiskyky on rajoitettu tai käsin harjaaminen on muuten vaikeutunut, on sähköhammasharjasta selvää hyötyä Hyvä sähköhammasharja voi siten olla tavanomaista harjaa parempi vaihtoehto hampaiden puhdistamiseen, jos käden heikko motoriikka, kuten etenkin lapsilla ja vanhuksilla, estää huolellisen harjauksen.


title: Sähköhammasharja

text: Sähköhammasharjojen sopivuudesta lapsille on kiistelty, sillä heikkoa tutkimustulosta on siitä, että sähköhammasharjat voivat vahingoittaa ikeniä. On myös arveltu, että ikeniä vahingoittaa lähinnä liika sähköhammasharjan painaminen suussa ikeniä tai hampaita vasten. Osissa uudemmissa harjoissa (lähinnä lapsille suunnatuissa) tämä ongelma on ratkaistu sillä, että harja päästää tietyn merkkiäänen kun harjaa painaa liian voimakkaasti ikeniä tai hampaita vasten.


title: Joachim Meisner

text: Joachim Meisner (25. joulukuuta 1933 Breslau – 5. heinäkuuta 2017 Bad Füssing) oli saksalainen kirkonmies. Hän sai pappisvihkimyksensä 22. joulukuuta 1962 ja pääsi yhdeksi katolisen kirkon kardinaaleista 2. helmikuuta 1983.


title: Joachim Meisner

text: Berliinin piispana vuodesta 1980 toiminut Meisner sai sittemmin (1988) nimityksen Kölnin arkkipiispaksi. Hän osallistui uuden paavin valintaan vuoden 2005 konklaavissa.


title: Auge

text: Auge () oli kreikkalaisessa mytologiassa Tegean kuninkaan Aleoksen tytär ja Pallas Athenen papitar. Herakles vietteli hänet temppelin pohjoispuolella sijainneen lähteen luona. Tästä suhteesta syntyi Telefos.


title: Auge

text: Lapsen ja äidin kohtalosta syntymän jälkeen on olemassa useita eri versioita. Yhden mukaan oraakkeli oli kertonut Aleokselle, että hänen tyttären poikansa tappaisi hänen omat poikansa. Tämän vuoksi Aleos oli määrännyt Augen antamaan siveyslupauksen ja ryhtymään Athenen papittareksi. Lapsen synnyttyä Auge yritti peitellä tapahtunutta piilottamalla lapsen temppeliin, mutta kun maahan iski kato ja Aleos kysyi neuvoa oraakkelilta, tämä kertoi Athenen temppelissä olevan jotakin epäpyhää. Aleos tutkitutti temppelin, josta Telefos sitten löytyi. Aleos määräsi lapsen hylättäväksi Parthenios-vuorelle, ja Auge puolestaan annettiin Naupliokselle hukutettavaksi, mutta tämä antoi hänet Myysian kuningas Teuthraalle.


title: Auge

text: Pausanias kertoo, kuinka Aleos antoi panna tyttärensä ja tämän vastasyntyneen lapsen arkkuun ja jättää heidät meren kuljetettaviksi. Arkku ajelehti Myysiaan, jossa kuningas Teuthras rakastui Augeen ja meni tämän kanssa naimisiin.


title: Auge

text: Hyginuksen versiossa Auge synnytti Telefoksen salaa Parthenios-vuorella ja pakeni itse isäänsä peläten kuningas Teuthraan luo, joka otti hänet tyttärekseen.


title: Auge

text: Diodoros Sisilialaisen versiossa Aleos huomasi vielä Augen odottaessa lastaan tämän olevan raskaana ja kysyi lapsen isää. Kun hän ei uskonut tyttärensä vastausta, hän antoi tyttärensä Nauplioksen käsiin käskien tämän hukuttaa tyttärensä mereen. Matkalla Naupliaan Auge synnytti Telefoksen Parthenios-vuorella, jonne hän kätki tämän. Naupliassa Nauplios ei kuitenkaan hukuttanut Augea, vaan antoi tämän lahjaksi kaarialaisille, jotka puolestaan luovuttivat tämän Myysian kuninkaalle Teuthraalle.


title: Auge

text: Augen ja Telefoksen kohtaamisesta uudelleen on kaksi erilaista versiota. Ensimmäisessä Telefos kysyi oraakkelilta neuvoa löytääkseen vanhempansa, ja tämä kehotti häntä menemään Myysiaan. Täällä Telefos kohtasi äitinsä, ja kun hänen isänsä selvisi kaikille, hänet otettiin hyvin vastaan. Kuningas Teuthras adoptoi Telefoksen omaksi pojakseen, antoi tyttärensä Agriopen hänelle puolisoksi ja nimesi hänet seuraajakseen. Toisessa versiossa Telefos saapui Myysiaan Parthenopaioksen kanssa, ja Teuthras lupasi hänelle valtaistuimen ja Augen puolisoksi, jos hän suojelisi häntä valtaa tavoittelevalta Idaalta. Näin tapahtuikin Telefoksen voitettua Idaan taistelussa, mutta heidän tietämättä olevansa äiti ja poika, Auge valmistautui murhaamaan Telefoksen hääyönä uskollisuudesta Heraklesta kohtaan. Valmistautuessaan surmaamaan poikansa miekalla, jumalat lähettivät heidän väliinsä valtavan käärmeen, jolloin Auge pudotti kauhusta miekkansa. Tällöin Telefos puolestaan valmistautui surmaamaan äitinsä, mutta tämä huusi Heraklesta apuun, jolloin Telefos tunnisti äitinsä ja vei hänet takaisin kotimaahansa.


title: Auge

text: Pausanias kertoi nähneensä Augen haudan Pergamonissa.


title: Tsalendžikhan katedraali

text: Tsalendžikhan pelastajan katedraalikirkko () on keskiaikainen katedraali Tsalendžikhan kaupungissa Samegrelo ja Zemo Svanetin alueella Georgiassa.


title: Tsalendžikhan katedraali

text: Katedraalia hallinnoi Georgian ortodoksisen kirkon Zugdidin ja Tsaišin eparkia. Se tunnetaan parhaiten ainutlaatuisista seinämaalauksistaan, jotka ovat esimerkki Bysantin palaiologisen tyylin suorasta omaksumisesta ja jopa taiteilijoiden tuomisesta Georgiaan.


title: Tsalendžikhan katedraali

text: 1100–1300-luvuilla rakennettu katedraali on ristikirkko, jossa on kupoli, eteinen (narthex) ja kolme kaarikäytävää, joista eteläinen ja pohjoinen on muunnettu Dadiani-suvun perhekappeliksi. Kirkkoa ympäröi muuri, jossa on kaksikerroksinen kellotorni sen luoteiskulmassa. Muurin ulkopuolella on raunioitunut Dadianien palatsi. Mielenkiintoinen rakennelma on 40–45 metriä pitkä ja 3–4 metriä korkea tunneli, joka johtaa kirkosta länteen. 1800-luvulla kirkkoon tehtiin uusi lattia. 1960–1980-luvuilla kirkkoa korjattiin osittain ja freskoille tehtiin puutteellisia hätäkonservaatiotoimia.


title: Tsalendžikhan katedraali

text: Kaksikielinen kreikkalais–georgialainen kirjoitus kirkon luoteispilarissa paljastaa, että kirkon sisäosan freskot maalasi Kyr Manuel Eugenikos, bysanttilainen taiteilija Konstantinopolista, jonka Vameq Dadiani (hallitsi 1384–1396), Georgian hovin korkea-arvoinen virkamies, oli värvännyt. Georgiankielinen kirjoitus luoteispilarissa mainitsee kaksi muuta henkilöä, Makharobeli Kvabalian ja Andronike Gabisulavan, jotka Vameq lähetti tuomaan kreikkalaisen mestarin Georgiaan. 1600-luvulla vanhoja freskoja korjattiin piispa Eudemon Džaianin käskystä, ja Levan II Dadiani, Mingrelian prinssi (hallitsi 1611–1657), määräsi rakennettavaksi kirkkoon kappelin ja peitätti sen sisätilat seinämaalauksilla. Näistä lisäyksistä on säilynyt vain fragmentteja, joihin kuuluu Levanin perheen muotokuva kappelin eteläseinällä.


title: Tsalendžikhan katedraali

text: Eugenikoksen muraaleja pidetään yhtenä parhaista myöhäisen palaiologisen taiteen esimerkeistä. Ikonografinen kertomus on monimutkainen, ja siihen sisältyy useita yksityiskohtia, jotka ovat keskiaikaisille georgialaisille seinämaalauksille epätavallisia. Seinämaalaukset ovat nykyisin vaarantuneet ja ne tarvitsevat välitöntä konservointia.


title: Cyberman

text: Cyberman () on Doctor Who -televisiosarjan kyborgilaji, jonka loivat Kit Pedler ja Gerry Davis vuonna 1966.


title: Cyberman

text: Kyberihmiset olivat Maan kaksoisplaneetta Mondasin humanoidiasukkaita, jotka alkoivat lisätä itseensä mekaanisia osia siihen asti, kunnes he olivat muuttuneet kylmiksi, loogisesti laskelmoiviksi kyborgeiksi. Sen jälkeen nämä alkoivat levitä galaksin halki muuttaen muut humanoidilajit kaltaisekseen.


title: Cyberman

text: Uudessa sarjassa ilmestyneet Kyberihmiset ovat tullet Maan rinnakkaisulottuvuudesta eikä Mondasista.


title: Suomukorppikotka

text: Suomukorppikotka ("Gyps rueppelli") on suuri korppikotkiin kuuluva päiväpetolintu. Suomukorppikotkalla on lintumaailman korkeusennätys: 29. marraskuuta 1973 Abidjanin yllä Norsunluurannikolla lentokoneeseen 11 300 metrin korkeudessa törmännyt lintu määritettiin jäännösten perusteella suomukorppikotkaksi.


title: Suomukorppikotka

text: Suomukorppikotkan pituus on 85–97 cm, paino 6,4–9,0 kg ja siipiväli 226–255 cm. Molemmat sukupuolet ovat saman näköisiä ruskean tai mustan kirjavia, vatsa on paljon vaaleampi ja päätä ja kaulaa peittää harmaa nukka.


title: Suomukorppikotka

text: Suomukorppikotkia esiintyy koko Sahelin alueella: lännestä Senegalin, Gambian ja Malin alueilta itään Sudaniin ja Etiopiaan, kuten myös eteläisemmillä savannialueilla Itä-Afrikassa: Keniassa, Pohjois-Tansaniassa ja Mosambikissa. Aiemmin runsaslukuinen laji on harvinaistunut varsinkin levinneisyysalueen länsiosissa ja useimmat yksilöt elävät nykyisin suojelualueilla.


title: Suomukorppikotka

text: Lajia ei ole tavattu Suomessa, mutta joitain yksilöitä eksyy vuosittain Etelä-Eurooppaan, muun muassa Espanjaan ja Etelä-Ranskaan.


title: Suomukorppikotka

text: Suomukorppikotkat pesivät yhdyskuntina kalliojyrkänteillä. Pesä on kuitenkin yleensä puussa, toisinaan kallion ulkonemalla.


title: Suomukorppikotka

text: Suomukorppikotkat ovat raadonsyöjiä ja kaartelevat nousevien ilmavirtausten avulla ravintoa etsiessään.


title: Prototyyppi (kielitiede)

text: Prototyypillä tarkoitetaan kielitieteessä ihmisen tyypillisintä mielikuvaa tietyn sanan merkityksestä. Termi on keskeinen semantiikassa eli merkitysopissa tutkittaessa, miten ihmiset liittävät sanat todellisuuteen ja mikä sanan merkitys lopulta on.


title: Prototyyppi (kielitiede)

text: Prototyyppiajattelun keskeinen teema on, että merkitykset ovat subjektiivisia, toisin kuin esimerkiksi Platonin ideoiden maailma -opissa. Sanojen merkitykset ovat puhtaasti opittuja. Yksilö luo siis mielikuvan tietystä sanasta henkilökohtaisten kokemustensa perusteella. Kun häneltä tämän jälkeen kysytään ""Millainen on tyypillinen lintu?"", hän vastaa ensisijaisen mielikuvansa, prototyypin pohjalta. Prototyyppi voidaan ajatella luokkansa edusyksilöksi. Näin esimerkiksi lintujen luokkaa edustaa huomattavasti onnistuneemmin esimerkiksi pääsky kuin strutsi. Prototyypin ympärille kerääntyy ihmismielessä reunatapauksia, jotka yhdessä muodostavat ihmisten yleismielikuvan tietyn olioryhmän kirjosta. Psykolingvistiikka on hyödyntänyt ansiokkaasti prototyyppien varaan rakentuvaa virittämistä tutkimuksissaan.


title: Prototyyppi (kielitiede)

text: Kyseisen ajattelun mukaan subjektiivisuus ei näytä tuovan ongelmaa, koska huolimatta ihmisten mieleensä luomien prototyyppien lievistä eroista, ihmisten mielikuvat koskien tiettyä sanaa ovat yleensä lähes yhtenevät.


title: APECED

text: APECED-oireyhtymä eli "autoimmuunipolyendokrinopatia-kandidiaasi-ektodermidystrofia" on harvinainen perinnöllinen sairaus, joka kuuluu autoimmuunipolyendokrinopatiaoireyhtymien ryhmään (APS, ). APECED tunnetaan myös nimellä tyypin I autoimmuunipolyendokrinopatia. Tauti periytyy autosomissa peittyvästi. APECED kuuluu suomalaiseen tautiperintöön.


title: APECED

text: APECED-taudin oireina esiintyy jo lapsuudessa alkavia, useita elinspesifisiä autoimmuunitauteja. Yleisiä oireita ovat suun krooninen "Candida"-infektio, hypoparatyreoidismi, lisämunuaisen kuorikerroksen vajaatoiminta eli Addisonin tauti, hypogonadismi, krooninen atrofinen gastriitti, diabetes ja kilpirauhasen sairaudet.


title: APECED

text: Taudin aiheuttaa mutaatio "autoimmune regulator" (AIRE) -nimistä transkriptiotekijää koodavassa geenissä. Geeni sijaitsee kromosomin 21 pitkässä haarassa (21q22.3) välillä 44,53–44,54 megaemästä. Suomessa yleisessä mutaatiossa (R257X-mutaatio, rs121434254 C->T) geenin kodoni numero 257 (CGA), joka toimivassa geenissä koodaa arginiiniä, on vaihtunut loppukodoniksi TGA.


title: APECED

text: AIRE-geenin löytäminen on merkittävimpiä saavutuksia suomalaisessa lääketieteellisessä tutkimuksessa. Sen mahdollisti 1990-luvulla tapahtunut edistys ihmisen geeniperimän selvittämisessä. Alkuvaiheessa erityinen kiinnostus kohdistui lyhyimpään ihmiskromosomiin eli kromosomiin 21, joka ensimmäisenä sekvensoitiin kokonaisuudessaan vuoteen 2000 mennessä. Kiinnostusta kromosomi 21:tä kohtaan kasvatti myös sen rooli Downin syndroomassa. APECED-tautia aiheuttavan geenin löytämisestä kilpaili 1990-luvun lopussa kaksi kansainvälistä, suomalaisvetoista tutkijaryhmää. Kilpailevien tutkijaryhmien julkaisut päätyivät lopulta "Nature Genetics" -lehden samaan numeroon.


title: APECED

text: Suomalaistutkija Leena Peltonen-Palotien johtama tutkimusryhmä käytti hyväksi Jaakko Perheentuvan keräämää laajaa suomalaista APECED-aineistoa ja paikansi vuonna 1994 tautia aiheuttavan geenin kromosomin 21 pitkään haaraan. Vuonna 1997 ryhmä oli paikallistanut geenin 800 000 emäsparin ja myöhemmin 350 000 emäsparin laajuiselle alueelle.


title: APECED

text: Tampereen yliopiston professori Kai Krohnin kokoama suomalais-japanilais-sveitsiläinen tutkijaryhmä identifioi APECED-geenin ja antoi sille nimen AIRE ("autoimmune regulator"). Ryhmä tunnisti myös kaksi Suomessa ja Sveitsissä yleistä geenimutaatiota. Krohnin ryhmän tulokset julkaistiin "Nature Genetics" -lehden vuoden 1997 numerossa 17. Samassa numerossa julkaistiin myös Palotien johtaman suomalais-saksalainen ryhmän tulokset, joissa tunnistettiin yhteensä viisi AIRE-geenin mutaatiota. Molemmat ryhmät tunnistivat proteiinissa sinkkisormirakenteet sekä runsasproliinisen alueen ja päättelivät, että proteiini voisi toimia transkriptiotekijänä. Ilmeni, ettei mikään AIRE-geenin eksoneista löytynyt Stanfordin yliopiston julkaisemista EST-tietokannoista, eli kyseessä oli aiemmin täysin tuntematon geeni.


title: Credit Suisse

text: Credit Suisse on vuonna 1856 perustettu sveitsiläinen pankkialan yhtiö. Yhtiön kotipaikka on Zürichissa, Sveitsissä. Se avasi ensimmäisen Sveitsin ulkopuolisen konttorinsa New Yorkissa vuonna 1942.


title: Credit Suisse

text: Taseella mitaten (819,74 mrd. USD) Credit Suisse Group AG luokiteltiin vuonna 2016 maailman 34. suurimmaksi julkisesti noteeratuksi pankiksi (edellisvuonna sijalla 28). Maailmanlaajuisten rahoitusmarkkinoiden vakautta seuraavan Financial Stability Boardin loppuvuoden 2015 listalla pankki lueteltiin yhä yhtenä maailman 30 keskeisimmistä pankista (G-SIBs, maailmanlaajuisesti systemaattisesti tärkeät pankit).


title: Credit Suisse

text: Pankki tuomittiin joulukuussa 2009 Yhdysvalloissa maksamaan 536 miljoonaa dollaria sakkoa, koska se oli rikkonut Yhdysvaltain määräämiä Iranin pakotteita.


title: Melbournen museo

text: Melbournen museo on Australiassa Melbournen Carlton Gardensissa sijaitseva museo. Sillä on kahdeksan pysyvää näyttelytilaa, joiden lisäksi museossa on esillä vaihtuvia näyttelyitä. Yksi näyttelytiloista on Australian alkuperäiskansojen kulttuurikeskus "Bunjilaka". Museossa on myös Imax-teatteri, jossa esitetään 2D- ja 3D-dokumentteja.


title: Melbournen museo

text: Melbournen museon pysyvät näyttelyt käsittelevät muun muassa Melbournen historiaa, dinosauruksia ja evoluutiota. Museosta löytyy myös muun muassa maailman vanhin edelleen koossa oleva tietokone CSIRAC, kuuluisan laukkahevosen Phar Lapin, hevosen muotoiseen jalustaan pingotettu talja sekä kokonainen sinivalaan luuranko.


title: Uschi Digard

text: Uschi Digard (s. 15. elokuuta 1948 Saltsjö-Duvnäs Ruotsi) on ruotsalaissyntyinen pornonäyttelijä. Parhaiten hänet tunnetaan rooleistaan Russ Meyerin elokuvissa. Hän esiintyi 1960-luvulla Ruotsissa erilaisissa eroottisissa elokuvissa. Myöhemmin Yhdysvalloissa hänellä oli rooleja lukuisissa seksploitaatio-elokuvissa. Myöhemmällä urallaan hän siirtyi pornoelokuvien pariin esiintyen muun muassa yhdessä John Holmesin, Candy Samplesin ja Kitten Natividadin kanssa vuosina 1975–1983.


title: Uschi Digard

text: Digardin poika Didier Digard pelaa nykyään jalkapalloa Paris Saint-Germain-joukkueessa.


title: Uschi Digard

text: "Valikoitu listaus"


title: Pig Killer

text: Pig Killer oli suomalainen, 1990-luvun alun Turussa perustettu White Power -rockia soittava kokoonpano. Yhtyeen ainoa albumi, "The Spirit of 1939..." ilmestyi Ainaskin-levymerkillä vuonna 1996. Ainaskin-levymerkin alla julkaisi myös toinen suomalainen RAC-yhtye Mistreat.


title: Pig Killer

text: Myöhemmin Pig Killeristä sukeutui rock-metal-kokoonpano Endupdead, joka julkaisi omakustannealbumin "...and the Hell Followed Them" vuonna 1999.


title: Pig Killer

text: Vuonna 2009 Pig Killerin nimissä julkaistiin blogikirjoitus, jossa tiedotettiin ettei yhtyettä ole enää olemassa, vaikka White Power -yhtiöt yhä levittävät sen musiikkia. Kirjoituksessa korostettiin, että kukaan entisen Pig Killerin jäsenistä ei ole enää tekemisissä rasistisen liikkeen kanssa.


title: José Gabriel Funes

text: José Gabriel Funes (s. 31. tammikuuta 1963) on argentiinalainen pappi ja tähtitieteilijä. Hän kuuluu katolisiin jesuiittoihin.


title: José Gabriel Funes

text: Funes nimitettiin vuonna 2006 Vatikaanin observatorion johtoon. Hän toimi tehtävässä vuoteen 2015 asti. Hän myönsi toukokuussa 2008 mahdolliseksi Telluksen ulkopuolisen elämän olemassaolon ulkoavaruudessa.


title: Heidi Hammel

text: Heidi B. Hammel (s. 14. maaliskuuta 1960) on yhdysvaltalainen tähtitieteilijä. Hän valmistui Massachusetts Institute of Technologystä ja Havaijin yliopistosta.


title: Heidi Hammel

text: Hammel vietti useita vuosia työskennellen Massachusetts Institute of Technologyssä ennen päätymistään Space Science Instituteen.


title: Heidi Hammel

text: Hammelille on myönnetty Klumpke-Robertsin palkinto (1995), Harold C. Ureyn palkinto (1996) sekä Carl Sagan -mitali (2002). Hänen mukaansa nimettiin asteroidi 3530 Hammel.


title: Ozren Bonačić

text: Ozren Bonačić (s. 5. tammikuuta 1942 Zagreb) on kroatialainen entinen vesipalloilija, joka edusti urallaan Jugoslaviaa. Hän oli maajoukkueessa voittamassa olympiakultaa Mexico Citystä 1968 ja hopeaa 1964 Tokiosta.


title: Ozren Bonačić

text: Hän pelasi urallaan HAVK Mladostin joukkueessa.


title: Peter Reith

text: Peter Keaston Reith (s. 15. heinäkuuta 1950 Melbourne, Victoria, Australia) on australialainen liberaalipuolueen poliitikko. Hän syntyi Melbournessa ja valmistui Monash-yliopistosta.


title: Peter Reith

text: Reith istui Australian parlamentin jäsenenä vuosina 1982–1983 ja 1984–2001. Hän on toiminut muun muassa maansa työministerinä vuosina 1997–2001 ja puolustusministerinä vuonna 2001.


title: Super Aguri SA06

text: Super Aguri SA06 oli australialaisen Mark Prestonin suunnittelema Formula 1 -auto, jolla Super Aguri -talli kilpaili kaudella 2006. Auto oli ensimmäinen Super Agurin itse valmistama. Autoa ajoivat japanilaiset Takuma Satō ja Sakon Yamamoto. Autossa oli Hondan V8 moottori, Carbonen jarrut, Bridgestonen renkaat ja se käytti Elfin poltto- ja voiteluöljyjä.


title: Super Aguri SA06

text: Autolla ei ylletty kertaakaan pisteille, ja sillä päästiin maaliin seitsemän kertaa neljästätoista.


title: Tamanrassetin maakunta

text: Tamanrassetin maakunta () on yksi Algerian 48 maakunnasta. Se on Algerian suurin maakunta ja sen pinta-ala on 556 200 km². Maakunnan väkiluku oli vuonna 2008 176 637. Maakunnan pääkaupunki on Tamanrasset. Maakunnassa on kaksi kansallispuistoa, Tassili n'Ajjer ja Ahaggar.


title: Kylmä tähti

text: Kylmä tähti on Anthony Horowitzin kirjoittaman Viisi vartijaa -fantasia kirjasarjan toinen osa, ensimmäinen osa on Korpinportti. Kylmä tähti perustuu Anthony Horowitzin omaan aiempaan teokseen The Night of the Scorpion.


title: Kylmä tähti

text:
Mattille selviää ensimmäisen kirjan loppupuolella, että hän on yksi viidestä vartijasta, joiden on määrä suojella maailmaa "vanhoilta", jotka ovat ikiaikaisia pahoja olentoja, niiden tarkoitus on valloittaa maailmamme.
Ensimmäisen osan lopussa Matt onnistuu estämään vanhojen saapumisen ja luulee, että hänen työnsä on tehty ja voisi palata normaalin elämän pariin.


title: Kylmä tähti

text: Näin ei kuitenkaan näy, toinen portti on avautumassa Perussa, lisäksi joku mies näyttää saaneen käsiin kirjan, jonka avulla voisi selvittää missä tuo portti on. Mies kuitenkin murhataan ennen kuin Matt ja häntä auttava (ja määräilevä) Nexus-järjestö saavat kirjan käsiinsä. Miehen murhaaja varastaa kirjan.


title: Kylmä tähti

text: Matt lähtee Peruun ystävänsä Richardin kanssa, mutta he joutuvat heti väijytykseen, joku tietää kuka ja miksi hän on siellä. Matt kuitenkin onnistuu pakenemaan kadottaen samalla Richardin ja tapaa samalla toisen viidestä vartijasta, Pedron. Yhdessä he ryhtyvät etsimään Richardia mutta ovat jälleen lähellä jäädä kiinni, sillä poliisi on lahjottu vihollisen puolelta. He saavat odottamatonta apua pakenemiseen: viimeiset inkat, kansa joka tietää vanhoista ja haluaa auttaa niiden pysäyttämisessä. Inkojen luolta Matt vihdoin löytää Richardin.


title: Kylmä tähti

text: Saadaan selville, että portti avautuu kun tähdet ovat oikeassa asemassa taivaalla, jotain kuitenkin tuntuu puuttuvan, yksi tähti ei ole paikoillaan. Sen on laukaissut Salamanda, sama mies joka oli kirjan varastamisen takana ja väijytyksen heti Mattin saapuessa maahan, myös poliisien lahjomisen. Päädytään siihen, että satelliitin on määrä olla puuttuva tähti, portti on sittenkin avautumassa. Satelliitti on pakko pysäyttää ennen kuin se on oikeassa paikassa, aikaa ei vain enää ole paljoa. Inkojen muinainen armeija tukenaan Matt tunkeutuu Salamandan avaruuskeskukseen määränä estää satelliitin ohjaaminen. Taistelun aikana Matt löytää eräästä rakennuksesta Herra Fabian, joka on yksi Nexuksen jäsen. Hän tunnustaa olevansa petturi ja sanoo, että hän haluaa olla voittajien puolella, vanhoja ei voi pysäyttää. Hän kertoo myös, että he ovat aivan väärässä paikassa: Salamanda ohjaa satelliittia autiomaasta (joka on portti). Matt ja Pedro lähtevät autiomaahan mukanaan inka Atoc, joka osaa lentää helikopterilla. Kopteri kuitenkin putoaa maahan ennen kuin he pääsevät perille, Atoc kuolee pakkolaskussa ja Pedro murtaa nilkkansa. Matt joutuu jatkamaan matkaa yksin, inkojen ennustus näyttää toteutuvan: yksi poika seisoo vanhojen edessä kun ne nousevat poika kaatuu.


title: Geoff Willis

text: Geoffrey "Geoff" Willis (s. 23. joulukuuta 1959 Southampton, Englanti, Iso-Britannia) on Formula 1 -talli Mercedeksen tekninen johtaja.


title: Geoff Willis

text: Willis työskenteli Leyton Housella 1990-luvun alussa, jolloin hän tapasi Adrian Neweyn. He siirtyivät yhdessä Williamsille. 1996 Newey siirtyi McLarenille ja Willis jatkoi Williamsilla. Willis siirtyi BARin riveihin 2001 ja jatkoi BARilla/Hondalla kauden 2006 loppuun, minkä jälkeen hän siirtyi Red Bull Racingille tekniseksi johtajaksi vuonna 2007. Willis lopetti työnsä Red Bullilla kesällä 2009. 2010 Willis siirtyi Hispanian tekniseksi johtajaksi, kunnes lopetti ja liittyi Mercedeksen tekniseen osastoon kauden 2011 lopussa.


title: Hubert Coppenrath

text: Hubert Coppenrath (s. 18. lokakuuta 1930) on katolinen kirkonmies, joka on toiminut Papeeten arkkipiispana vuodesta 1999. Häntä edelsi hänen veljensä Michel-Gaspard Coppenrath. Hänet vihittiin papiksi 27. kesäkuuta 1957.


title: Hubert Coppenrath

text: Coppenrath syntyi Papeetessa, Ranskan Polynesiaan kuuluvalla Tahitin saarella. Hän opiskeli Ranskassa ja sai vuonna 2003 Kunnialegioonan ritarin arvon.


title: Michel-Gaspard Coppenrath

text: Michel-Gaspard Coppenrath (4. kesäkuuta 1924 – 16. elokuuta 2008) oli katolinen kirkonmies. Hän toimi Papeeten hiippakunnan arkkipiispana Ranskan Polynesiassa vuodesta 1973 kesäkuuhun 1999, jolloin häntä seurasi hänen nuorempi veljensä Hubert Coppenrath.


title: Michel-Gaspard Coppenrath

text: Papeetessa, Tahitilla syntynyt sai Coppenrath pappisvihkimyksensä 29. kesäkuuta 1954.


title: R. D. Wingfield

text: Rodney David Wingfield (6. kesäkuuta 1928 – 31. heinäkuuta 2007) oli englantilainen rikoskirjailija ja radiokäsikirjoittaja. Hänet tunnetaan Komisario Frostin hahmon luojana.


title: R. D. Wingfield

text: Wingfield syntyi Lontoossa 1928. Ensimmäisen kuunnelmakäsikirjoituksensa hän myi BBC:lle 1968. BBC tilasi pian sen jälkeen kaksi uutta kuunnelmaa, joiden radioesitysten jälkeen Wingfield siirtyi päätoimiseksi käsikirjoittajaksi. Ensimmäisen romaaninsa "Frost at Christmas" Wingfield kirjoitti vuonna 1972, mutta se julkaistiin vasta 1984 Kanadassa ja 1989 Yhdistyneessä kuningaskunnassa.


title: R. D. Wingfield

text: Televisioruutuun Komisario Frost siirtyi 1992 esittäjänään David Jason. Suomessa sarjaa on esittänyt Yle TV1. Radioteatteri on esittänyt seuraavannimisiä suomenkielisiä versioita Wingfieldin käsikirjoittamista radiokuunnelmista: Pankkiryöstö päivänvalossa, Varokaa herkästi räjähtävää, Vakuutetun kuolema, Muistileikki, Painetaan villaisella, Luottokorttihait, Kuoleman juhlapyhät, Syntipukki, Ei paluuta takaisin, Myytävänä talo meren rannalla, Haudankaivajat, Verirahat ja Lain kirjain.


title: R. D. Wingfield

text: Suluissa kirjojen julkaisuvuodet Yhdistyneessä kuningaskunnassa.Suomeksi hänen teoksiaan on julkaistu vuonna 1994 jolloin Book Studiolta ilmestyi kirja nimeltä "Komisario Frost". Teos on suomennos teoksesta "Night Frost"


title: Aeroflotin matkustajakoneen kaappaus Suomeen 1977

text: Aeroflotin matkustajakoneen kaappaus Suomeen oli 10.–13. heinäkuuta 1977 tapahtunut lentokonekaappaus, jonka yhteydessä Aeroflotin Tupolev Tu-134 -tyyppinen matkustajakone kaapattiin Neuvostoliiton sisäisellä Petroskoi–Leningrad-lennolla ja pakotettiin laskeutumaan Suomeen Helsinki-Vantaan lentoasemalle, jossa kaappajat pitivät sitä hallussaan kolme päivää. Koneessa oli 70 matkustajaa. Kaappaus päättyi verettömästi kaappaajien antautuessa Suomen viranomaisille, minkä jälkeen kaikki lentokoneessa olleet palasivat takaisin kotimaahansa.


text: Varkauksista työleirille tuomitut 22-vuotias Gennadi Šeludko ja 19-vuotias Aleksandr Zagirnjak kaappasivat lentokoneen sen noustua Petroskoista käsikranaatilla uhaten ja vaativat sen lentäjää lentämään Tukholman Arlandan lentoasemalle. Polttoainepulaan vedonnut kapteeni laskeutui kuitenkin Helsinki-Vantaan lentoasemalle. Helsinki-Vantaan lentoaseman lennonjohto sai tiedon kaappauksesta sunnuntai-iltana kello 20.30.


text: Tupolev laskeutui Helsinki-Vantaa lentoasemalle kello 20.49. Poliisi yritti päästä koneeseen klo 23.00 mutta kaapparit eivät päästäneet heitä sisään. Heti laskeutumisen jälkeen kaapparit vapauttivat lentokoneen lentäjät ja matkustamohenkilökunnan. Myöhemmin viisi panttivankia onnistui pakenemaan koneesta. Kaapparit olivat vapauttaneet 20 ihmistä, lähinnä naisia ja lapsia. Vähitellen kaapparit päästivät koneesta pois yhä useampia matkustajia.


text: Välittömästi kaapatun koneen laskeuduttua Helsinki-Vantaan lentoasemalle alettiin haalia kokoon hallituksen ministereitä, ja kello 3.00 mennessä hallitus oli päätösvaltainen, kun kuusi ministeriä oli saapunut paikalle. Lentoasemalle hälytettiin myös 60 varusmiehen hälytyskomennuskunta Helsingin ilmatorjuntarykmentistä Hyrylästä. Helsinki-Vantaalle tuotiin myös kolme "Sergeiksi" kutsuttua 23 millimetrin ilmatorjuntakanuunaa. Maanantaiaamuna noin kello 3.00 varusmiesten ja kanuunoiden nähtiin kuitenkin jo poistuvan lentoaseman alueelta.


text: Kaapparit vaativat lentomahdollisuutta ulkomaille uhaten muussa tapauksessa räjäyttää koneen käsikranaatilla. Kaappauksen jälkeen kranaatti paljastui vaarattomaksi harjoituskranaatiksi. Toisena kaappauspäivänä kaappareiden kanssa käytiin neuvotteluita, joissa heille kerrottiin, ettei Ruotsi antaisi heille turvapaikkaa. Kaapparit pyysivät päästä Norjaan, Itävaltaan tai Saksan liittotasavaltaan.


text: Suomen viranomaiset tarjosivat kaappareiden haltuun pienkonetta, kaksimoottorista Cessnaa, jolla he olisivat voineet poliisin mukaan lentää Helsingistä Tukholmaan. Tähän kaapparit eivät suostuneet.


text: Helsinki-Vantaan lentoaseman normaaliin toimintaan kaappausdraama ei vaikuttanut millään tavoin. Esimerkiksi Wienistä aikataulun mukaisesti sunnuntai-iltana kello 23.12 saapuneen reittikoneen matkustajat tuskin huomasivat lentoasemalla mitään tavallisesta poikkeavaa. Myös lentoaseman odotushallissa tunnelma oli täysin rauhallinen, ja maanantaiaamuna lähtevien reittikoneiden lähtöajat ilmestyivät tiedotustauluille normaaliin tapaan.


text: Kolmantena päivänä kaappausdraama päättyi, kun kaapparit nukahtivat ja kolme viimeistä panttivankia pääsivät ongelmitta pakenemaan. Tämän jälkeen kaapparit antoivat periksi ja antautuivat poliisille. Tiistaiaamuna noin kello 5.30 Šeludko astui ulos koneesta poliisin raudoitettavaksi, ja noin puolitoista tuntia myöhemmin saman teki Zagirnjak. 34 tunnin kuluttua kaappausepisodin jälkeen kaapparit vietiin keskusrikospoliisin kuulusteltaviksi. Kolme päivää myöhemmin kaapparit luovutettiin Neuvostoliittoon, jossa Zagirnjak tuomittiin kahdeksan ja Šelusko viidentoista vuoden vankeusrangaistukseen julkisessa oikeudenkäynnissä.


text: Suomelle neuvostoliittolaisen koneen kaappaus oli vaikea kysymys, jota hallitus ja tasavallan presidentti hoitivat henkilökohtaisesti. Tilanne käynnistyi hankalaan aikaan, sillä hallitus oli jo lähtenyt lomalle. Ensimmäisen kaappauspäivän illan mittaan lentokentälle saapui kuitenkin lähes koko hallitus, joka toimi lentokentän alla olleissa suojatiloissa. Pääministeri Kalevi Sorsa oli lomalla pääkaupunkiseudun ulkopuolella, mutta hänen kanssaan oltiin jatkuvassa puhelinyhteydessä.


text: Tilanteesta vastasi hallituksen asettama ministeriryhmä. Hallitusta johti pääministerin sijainen, maatalousministeri Johannes Virolainen. Muut kriisiryhmään kuuluneet ministerit olivat sisäministeri Eino Uusitalo, liikenneministeri Veikko Saarto, puolustusministeri Taisto Tähkämaa, valtiovarainministeri Paul Paavela, opetusministeri Kalevi Kivistö ja ulkoministeri Paavo Väyrynen. Poliisin toimia johti poliisiylitarkastaja Kyösti Jousimaa, joka myöhemmin vaihdettiin Erkki Korhoseen. Käytännössä toiminnan pääsuuntalinjoista päätti kuitenkin tasavallan presidentti Urho Kekkonen. Hän päätti, ettei kaappareille myönnettäisi missään tapauksessa turvapaikkaa. Pääsääntöisesti olisi pyrittävä väkivallattomuuteen, mutta tämä ei ollut ehdotonta: "Ihmisvahinkoja on pyrittävä välttämään, mutta sille ei voi mitään, jos niitä tulee."


text: Poliisi ja puolustusvoimat eristivät lentokoneen välittömästi. Lehdistö ei päässyt koneen lähelle, mikä aiheutti voimakasta kritiikkiä kaappaajille myötämielisessä länsimaisessa lehdistössä. Hallituksen toiminta pidettiin täysin salassa julkisuudelta. Koska paikalle oli saapunut Neuvostoliiton suurlähettiläs Vladimir Stepanov, syntyi kuva, jonka mukaan Suomen viranomaiset olisivat toimineet tilanteessa neuvostoliittolaisten tahdottomina käskyläisinä. Vielä vuonna 1999 Keijo Korhonen kritisoi silloista hallitusta täydellisestä selkärangattomuudesta. Todellisuudessa Stepanovin tiukkasanaisiin vaatimuksiin ratkaista tilanne väkivaltaa käyttäen ei kuitenkaan suostuttu ja lentokentän alueelle oli ryhmitetty ilmatorjuntayksikkö estämään mahdolliset neuvostoliittolaiset hyökkäykset. Opetusministeri Kalevi Kivistö muisteli myöhemmin suurlähettiläs Vladimir Stepanovin tyrkyttäneen "naapuriapuna" neuvostoliittolaista erikoisryhmää ratkaisemaan tilanteen ja kysyneen, eikö kaappareita voisi ampua paikan päällä.


text: Kaappausdraaman käsittelystä pro gradu -tutkielman kirjoittanut Kauppalehden nykyinen päätoimittaja Arno Ahosniemi on katsonut, että presidentti Urho Kekkonen oli ainoa niin suuren luokan pelaaja, että hänen painoarvonsa antoi hallitukselle mahdollisuuden torjua suurlähettiläs Vladimir Stepanovin vaatimuksia.


title: Géry Leuliet

text: Géry-Jacques-Charles Leuliet (12. tammikuuta 1910 Richebourg-l’Avoué – 1. tammikuuta 2015) oli katolinen kirkonmies, joka toimi Amiensin piispana Ranskassa vuosina 1963–1985. Hänet vihittiin papiksi 8. heinäkuuta 1933.


title: Europop (albumi)

text: Europop on Eiffel 65:n vuonna 1999 julkaistu esikoisalbumi.


title: Pekka Tarkka

text: Pekka Sakari Tarkka (s. 4. joulukuuta 1934 Helsinki) on suomalainen kirjallisuudentutkija, kääntäjä, filosofian tohtori, Helsingin Sanomien entinen kirjallisuuskriitikko ja kulttuurijournalisti. Hän on kirjoittanut paljon Pentti Saarikoskea käsitteleviä teoksia ja toimittanut tämän kirjoja. Hän on myös tutkinut Joel Lehtosta, Paavo Rintalaa, Hannu Salamaa ja Jouko Tyyriä. Hän toimi Helsingin Sanomien kulttuuriosaston päällikkönä vuosina 1985−1989.


title: Pekka Tarkka

text: Pekka Tarkka valitsi Finlandia-palkinnon saajakirjan vuonna 2008. Palkinnon sai Sofi Oksanen kirjallaan "Puhdistus".


title: Pekka Tarkka

text: Pekka Tarkka on naimisissa kääntäjä Hanna Tarkan kanssa. Aikaisemmin Pekka Tarkka on ollut naimisissa muun muassa kirjallisuustieteilijä Auli Viikarin kanssa (1958–1970) ja kustantaja Leena Majanderin (nyk. Majander-Reenpää) kanssa (1983–1991).


title: Pekka Tarkka

text: Tarkan veli on historiantutkija ja entinen kansanedustaja Jukka Tarkka. Heidän isänsä oli Suomen Setlementtiliiton pitkäaikainen pääsihteeri Topi Tarkka ja isoisänsä Setlementtiliiton perustajiin kuulunut Sigfrid Sirenius.


title: Frans Mäyrä

text: Frans Mäyrä (s. 1966) toimii hypermedian professorina Tampereen yliopiston Informaatiotieteiden yksikössä.


title: Frans Mäyrä

text: Tutkijana Mäyrän alaa ovat erityisesti digitaalinen kulttuuri ja pelitutkimus. Hänen taustansa on kirjallisuustieteessä ja mediakulttuurin tutkimuksessa.


title: GenomEUtwin

text: GenomEUtwin oli ajanjaksolla 1. lokakuuta 2002 – 30. syyskuuta 2006 toteutettu hanke, jossa tutkittiin kaksosten avulla perimän ja elämäntapojen suhdetta pituuteen, lihavuuteen, migreeniin, sepelvaltimotautiin ja aivohalvaukseen eurooppalaisena yhteistyönä. Tutkimuksella haettiin tarkemmin tietoa siitä, mitkä geeniprofiilit selittävät riskiä sairastua yleisiin kansantauteihin.


title: GenomEUtwin

text: Projekti syntyi Leena Palotien ja Jaakko Kaprion aloitteesta. Kaksostutkimusta pitkään yhdessä tehneet professorit totesivat, että EU-maiden kaksostutkijoiden tulisi hakea yhdessä rahoitusta laajempaa hanketta varten. Hankkeessa oli mukana kahdeksan eurooppalaista kaksostutkimuskeskusta ja 13 maan sydän- ja verisuonitautien epidemiologiaa selvittävä kansainvälinen MORGAM-hanke.


title: GenomEUtwin

text:
Palotien vetämä Kansanterveyslaitoksen tutkijaryhmä vastasi tämän 14 miljoonan euron hankkeen koordinoinnista.
GenomEUtwin -hankkeessa luotiin muun muassa yhteinen geenitutkimuksen infrastruktuuri ja löydettiin geenejä. Kolmen vuoden aikana tutkijat kartoittivat yhteensä 6 000 kaksosparin perimän. Hankkeessa hyödynnettiin muun muassa valmiiksi kaksosista kerättyjä kansainvälisiä aineistoja, joita yhdisteltiin uudella tavalla.


title: Steven Pacey

text: Steven Pacey (s. 5. kesäkuuta 1957) on brittiläinen näyttelijä. Hänet tunnetaan parhaiten Del Tarrantin roolista televisiosarjassa "Blake's 7".


title: Bruce Penhall

text: Bruce Penhall (s. 10. toukokuuta 1957) on yhdysvaltalainen speedwayajaja ja näyttelijä. Hän voitti speedwayn henkilökohtaisen maailmanmestaruuden vuosina 1981 ja 1982.


title: Bruce Penhall

text: Penhall kelpuutettiin Motorcycle Hall of Fameen vuonna 1999.


title: Bruce Penhall

text: Näyttelijänä Penhall on esiintynyt paitsi televisiosarjassa "CHiPs", myös useissa elokuvissa.


title: Salkopallo

text: Salkopallo eli tolppapallo on kaksin pelattava peli, jossa pelaajat seisovat noin kolmimetrisen tolpan vastakkaisilla puolilla ja yrittävät lyömällä saada naruun kiinnitettyä palloa kiertymään tolpan ympärille. Toinen pelaajista yrittää pyörittää narua vastapäivään, toinen myötäpäivään. Voittaja on se, kumpi saa narun kokonaan kieritettyä tolpan ympärille.


title: Salkopallo

text: Salkopallon säännöt vaihtelevat maittain, alueittain ja jopa pihoittain, eikä ehdottomia sääntöjä ole olemassa.


title: Salkopallo

text: Peli alkaa, kun toinen pelaajista syöttää pallon, yleensä pitäen sitä toisessa kädessään ja lyöden toisella. Vastustaja yrittää palauttaa syötön lyömällä palloa vastakkaiseen suuntaan. Tavoitteena on osua palloon niin, ettei vastustaja pysty muuttamaan pallon suuntaa; syöttäjällä on täten etu, sillä hänellä on alussa palloon enemmän kontrollia. Yleensä on sallittua lyödä palloa joko nyrkillä tai avokämmenellä; jos pallo on pieni, saattaa välineenä olla myös maila.


title: Salkopallo

text: Pelaaja rikkoo sääntöjä, jos hän astuu vastustajan puolelle, ottaa kopin tai heittää palloa, lyö narua tai lyö palloa kahdesti ennen kuin se on kiertänyt tolpan tai vastustaja on palauttanut sen (tai, joissain säännöissä, ennen kuin se on osunut tolppaan). Yleensä sääntöjen rikkomisesta seuraa pelin keskeytys ja pallo palautetaan paikkaan, jossa se oli ennen rikkomusta; myös narun kierrosten määrä palautetaan. Rikkojan vastustaja syöttää. Jos rikkomus kuitenkin vaikuttaa tahalliselta, siitä voi seurata pelin häviäminen.


title: Salkopallo

text: Peli päättyy, kun pelaaja lyö pallon tolpan ympäri omaan suuntaansa niin pitkälle kuin se menee, ja pallo osuu tolppaan. Pallon on lisäksi osuttava tolppaan yli siihen merkityn viivan. 1,5 metrin korkeudella oleva viiva on yleinen, mutta nuoremmille pelaajille se voi olla alempana. Ottelu voi koostua yhdestä, kolmesta, viidestä tai useammasta pelistä.


title: Erik Estrada

text: Henry Enrique "Erik" Estrada (s. 16. maaliskuuta 1949 New York, New York) on yhdysvaltalainen näyttelijä. Hänellä oli tähtirooli vuosina 1977–1983 näytetyssä televisiosarjassa "CHiPs". Hän oli kyseisestä roolistaan vuonna 1980 ehdolla Golden Globen saajaksi.


title: Erik Estrada

text: Estrada on esiintynyt myös elokuvissa, joiden joukossa on "Jättiläinen taivaalla" (1974). Hän on jatkanut uraansa menestyksellä myöhemmille vuosikymmenille; vuonna 2007 hänelle myönnettiin tähti Hollywood Walk of Famella.


title: Jack Smight

text: Jack Smight (9. maaliskuuta 1925 Minneapolis – 1. syyskuuta 2003 Los Angeles) oli yhdysvaltalainen elokuvaohjaaja, jonka tuotantoon kuuluvat elokuvat "Jättiläinen taivaalla" (1974) ja "Midwayn taistelu" (1976). Hän voitti Emmy-palkinnon vuonna 1959.


title: Hermance

text: Hermance on kunta () Geneven kantonissa Sveitsissä. Hermance sijaitsee Genevenjärven itärannalla noin 17 kilometriä Geneven keskustasta koilliseen ja aivan Ranskan rajalla. Vuoden 2012 lopulla kunnassa oli 965 asukasta, joista 31 % oli ulkomaalaisia.


title: I ♥ KY

text: I ♥ KY on suomalaisen rap-yhtye Kapasiteettiyksikön 23. huhtikuuta 2008 julkaistu kokoelmalevy. Levy sisältää yhtyeen suosituimmat hitit vuosien varrelta, ja sen on julkaissut Rähinä Records -levy-yhtiö.


title: I ♥ KY

text: Albumilla on suosituimpien hittien lisäksi kolme ennen kuulematonta kappaletta jotka on sijoitettu levyn loppuun. "Pidä kiinni" ja "En voi sille mitään" ovat kokoelmalevyä ja jäähyväiskiertuetta varten tehdyt kappaleet. "Eliksiiri" -kappale on yhtyeen alkuvuosilla tehty demo vuodelta 2000.


title: I ♥ KY

text: Kokoelmalevy sisältää Suomen kaikkien aikojen paksuimman kansilehtisen. 36-sivuinen kansilehti sisältää 750 valokuvaa yhtyeen vuosien varrelta.


title: Espérance Sportive de Tunis

text: Espérance Sportive de Tunis (, myös: EST ja Espérance) on tunisialainen urheiluseura, jonka merkittävin laji on jalkapallo. Espérance on Tunisian menestyneimpiä ja suosituimpia seuroja, joka on muun muassa voittanut eniten Tunisian-mestaruuksia jalkapallossa. Seura perustettiin 25. tammikuuta 1919 ja sen kotistadion on Stade El Menzah, joka sijaitsee Tunisissa.


title: Espérance Sportive de Tunis

text: Espérancella on joukkueita jalkapallon lisäksi käsipallossa, judossa, nyrkkeilyssä ja lentopallossa.


title: Espérance Sportive de Tunis

text: Seuran perustivat Mahamed Zaoui ja Hédi Kallei kahvilassa. Alun perin seuran nimi oli Café de l'Espérance, mutta se muutettiin Espérance Sportive de Tunisiksi joukkueen rekiströidyttyä virallisesti 25. tammikuuta 1919. Toisin kuin muilla seuroilla, Espérancen ensimmäinen puheenjohtaja oli ranskalainen. Muut tunisialaisseurat taistelivat kolonialismia vastaan ja vaativat puheenjohtajan olevan tunisialainen. Ensimmäisenä vuotena joukkueen päävärit olivat valkoinen ja vihreä. Sittemmin vuonna 1920 joukkue palkkasi nuoren lukiolaisopiskelijan Chedly Zouitenin luomaan joukkueen nykyiset paidan väritykset punaisella ja keltaisella pystysuora raidoituksella. Myöhemmin Zouitenista tuli joukkueen puheenjohtaja vuonna 1924, mutta sai väistyä ensimmäisen kauden jälkeen. Hän palasi kuitenkin takaisin puheenjohtajaksi vuonna 1930 ja pysyi virassa vuoteen 1963 asti. Hänen alaisuudessaan joukkue oli suurimmaksi osaksi laiminlyöty kunnes se nousi Tunisin kunnia divisionaan (Division d'Honneur de Tunis) vuonna 1936. Espérance ylsi seuraavalla kaudella aina Tunisian cupin loppuotteluun saakka, jossa lopulta hävisi Stade Gauloisille. Muutama vuosi myöhemmin joukkue onnistui saavuttamaan ensimmäisen pokaalin voitettuaan vuoden 1939 Tunisian cupin loppuottelussa ES Sahelin maalein 3–1.


title: Espérance Sportive de Tunis

text: Toisen maailmansodan ja Tunisian itsenäistymisen välisenä aikana joukkueessa pelasi taitavia yksilöitä muun muassa algerialaiset Abdelaziz Ben Tifour ja Hadj Draoua. Joukkue onnistui kuitenkin tuona aikana voittamaan ensimmäisen Tunisian-mestaruudensa vuonna 1942. Se onnistui kuitenkin laittamaan kampoihin samassa sarjassa pelanneita italialaisia ja maltalaisia seuroja vastaan.


title: Espérance Sportive de Tunis

text: Itsenäisyyden jälkeen Espérancesta tuli maansa menestyinein seura. Siitä tuli samalla myös suosituin joukkue pelattuaan hyökkäysvoittoisella ja aggressiivisella pelityylillä. Vuonna 1970 Abderrahmane Ben Ezzedinen tultua joukkueen valmentajaksi se muutti joukkueen pelitapaa kurinalaiseksi puolustusvoittoiseksi pelitavaksi. Samaan aikaan 1970-luvulla joukkue nosti uusia paikallisia kykyjä, kuten Tarak Dhiab, Temime Ben Abdallah, Témime Lahzami, Abdelmajid Ben Mrad, Abdeljabbar Machouche, Raouf El Meddeb, Mokhtar Gabsi, Ahmed Hammami, Zoubeir Boughnia, Ridha Akacha, Adel Latrache ja Lassad Dhiab. Menestystä myös tuli joukkueen voitettua Tunisian mestaruuden vuosina 1970, 1975 ja 1976. Myös Tunisian cupin joukkue voitti vuosina 1978 ja 1979.


title: Espérance Sportive de Tunis

text: Menestys jatkui myös 1980-luvulla, mutta erityisesti Slim Chiboubin tultua joukkueen puheenjohtajaksi 1990-luvulla joukkue onnistui pääsarjan lisäksi voittamaan kansainvälisiä kisoja, kuten Arabian Mestarien liigan (1993), Afrikan Mestarien liigan (1994), Afrikan Super Cupin (1995) ja CAF Cupin (1997). Tuolloin joukkueen näkyvimpiä pelaajia olivat muun muassa Chokri El Ouaer, Tarek Thabet, Kenneth Malitoli, Sirajeddine Chihi, Radhi Jaïdi ja Khaled Badra.


title: Espérance Sportive de Tunis

text: 2000-vuosikymmenellä joukkue ei kyennyt saavuttamaan kansainvälistä menestystä, mutta jatkoi pääsarjassa menestymistä. Vuonna 2007 Aziz Zouhir sai väistyä Espérancen puheenjohtajan paikalta ja tilalle tuli Hamdi Meddebin. Hän palkkasi heti kaudella 2007–2008 uudeksi valmentajaksi aiemmin joukkueelle menestystä tuoneen Faouzi Benzartin, joka kuitenkin jätti seuran muutamaa päivää sopimuksen julkaisun jälkeen. Kauden aikana joukkueessa kävi yhteensä neljä valmentajaa, joista tunisialainen Youssef Zouaoui toi joukkueelle lopulta Tunisian cupin kauden päätteeksi.


title: Espérance Sportive de Tunis

text:
Kaudeksi 2008–2009 Meddeb palkkasi uudeksi valmentajaksi toistamiseen brasilialaisen Carlos Roberto Ferreira Cabral. Hänet kuitenkin erotettiin vajaan kolmen kuukauden jälkeen ja tilalle palkattiin marraskuussa 2008 portugalilaisen José de Morais, joka oli johdattaa Espérancen Tunisian mestariksi, mutta erotettiin tehtävistään juuri ennen kauden loppua. Valmentaja oli kärsinyt myös suurista paineista kauden päätöstä kohden ja tilalle palkattiin toistamiseen Faouzi Benzarti, joka johdatti Espérancen kahden kauden jälkeen takaisin Tunisian mestariksi. Samalla joukkue saavutti myös ensimmäisen kansainvälisen mestaruuden 11 vuoteen voitettuaan Arabian Mestarien liigan. Espérancen menestys jatkui myös kaudella 2009–2010, kun joukkue voitti 23 kerran Tunisian mestaruuden. Se eteni myös Afrikan Mestarien liigassa lohkovaiheeseen saakka. Kauden 2010–2011 alussa Benzarti oli johdattanut joukkueen Afrikan Mestarien liigan loppuotteluun saakka, jossa se kuitenkin hävisi TP Mazembelle yhteismaalein 6–1. Muutama viikko myöhemmin Benzarti erosi tehtävistään. Sitä ennen Espérance johti Tunisian pääsarjaa yhdeksän ottelun jälkeen. Valmennus vastuu annettiin joukkueen apuvalmentajalle Maher Kanzarille. Hänen sai kuitenkin potkut, kun joukkue hävisi vieraissa ES Sahelille maalein 5–1. Joulukuun lopulla Nabil Maaloul palkattiin joukkueen uudeksi päävalmentajaksi. Hän myös johdatti kauden päätteeksi Espérancen Tunisian mestariksi, Tunisian cupin voittoon, sekä Afrikan Mestarien liigan voittoon. Se oli Espérancen historian toinen Mestarien liigan voitto, kun edellisen kerran joukkue voitti turnauksen vuonna 1994. Joulukuussa 2011 Espérance osallistui ensimmäisen kerran seurajoukkueiden MM-kilpailuihin, jossa kohtasi aluksi puolivälierissä qatarilaisen Al-Saddin häviten heille maalein 1–2. Espérance joutui tappion myötä pelaamaan 5–6. sijoitusottelun meksikolaista Monterreyta vastaan. Joukkue hävisi myös kyseisenkin ottelun maalein 3–2 jääden turnauksessa sijalle kuusi.Arabian Mestarien liiga
 Afrikan Mestarien liiga
Afro-Aasian Club Championship: 1995
CAF Super Cup
Arabian Super Cup
CAF Cup
Afrikan Cup-voittajien cup
Pohjois-Afrikan Cup-voittajien cup


Espérance Sportive de Tunis


title: David Ashworth

text: David Ashworth (s. 1868 Waterford, Irlanti – 1947) oli irlantilainen entinen jalkapalloerotuomari, joka tuli tunnetuksi Liverpoolin ja Oldham Athleticin valmentajana.


title: David Ashworth

text: Ashworthista tuli vuonna 1906 Oldham Athleticin ensimmäinen valmentaja. Kahdeksan Oldham-vuoden jälkeen hän siirtyi valmentajamaan Stockport Countya vuonna 1914 ja pysyi seurassa läpi Ensimmäisen maailmansodan.


title: David Ashworth

text: Vuonna 1920 Ashworth nimettiin Liverpoolin valmentajaksi ja ensimmäisellä kaudellaan hän johdatti joukkueen toiseksi parhaimpaan saavutukseensa, 4. sijalle, kahdeksan pisteen päähän mestari Burnleystä.


title: David Ashworth

text: Seuraavalla kaudella 1921/22 Ashworth johdatti Liverpoolin seuran kaikkien aikojen kolmanteen liigamestaruuteen. Joukkue oli seuraavalla kaudella matkalla toiseen peräkkäiseen menestykselliseen kauteen, kun Ashworth helmikuussa 1923 jätti liigakärjen ja palasi Oldhamiin ja liigan pohjalle. Oldham putosi kauden päätteksi, samalla kun Liverpool voitti voitti vain yhden seitsemästä viimeisestä ottelustaan, mutta voitti kuitenkin mestaruuden kuuden pisteen erolla.


title: David Ashworth

text: Ashworth valmensi Oldhamia vain vuoden ennen kuin siirtyi Manchester Cityyn, mutta erosi vuonna 1925, koska joukkue kamppaili putoamista vastaan. Sen jälkeen hänellä oli lyhyt pesti Walsallin valmentajana vuosien 1926 ja 1927 aikana.


title: David Ashworth

text: Ashworth kuoli vuonna 1947, 79 vuoden ikäisenä.